ועדת הכלכלה, כנסת 18, פרוטוקול מספר 148, 2010-01-04 14:10

אופיר אקוניס: אנחנו עוברים לדיון בהצעת חוק אגרה בעבור רשות השידור (הקפאת ההפחתה באגרה) (תיקוני חקיקה), התש"ע-2009, דיון שהתחלנו בו בשבוע שעבר והתנינו את המשכו בכך שנראה על מה מוציאה רשות השידור כסף.

אופיר אקוניס: אדוני המנכ"ל, אתה מבקש להציג לנו מצגת?

אופיר אקוניס: אנא בקצרה.

מוטי שקלאר: חשוב להבחין בין מה שנשאר בתקציב רשות השידור לפעולות ובין התקציב הקשיח.

מוטי שקלאר: 85% מתקציב רשות השידור הוא תקציב קשיח שלא ניתן לגעת בו, כאשר מתוכו 55% הוא סעיף שכר, שגם בו לא ניתן לפגוע לאור החלטת בית-הדין לעבודה שלא פוגעים בשכרם של העובדים.

אופיר אקוניס: יש מקומות אחרים שבהם ההוצאה על השכר מהווה נתח גדול הרבה יותר, דרך אגב.

אופיר אקוניס: אתה במצב טוב יחסית.

אופיר אקוניס: יש משרדי ממשלה שבהם ההוצאה על שכר הרבה יותר גבוהה.

מוטי שקלאר: אגב, זה מספק הסבר גם למתקפות הרבות שיש עלינו, בעיקר מצד היוצרים, שאנחנו לא מוציאים כמעט כסף עבור הפקות חיצוניות.

מוטי שקלאר: נכון שצריך להוציא הרבה יותר, אבל הם לא לוקחים בחשבון את עלות השכר של הבמאים, התסריטאים, העורכים, הכתבים והטכנאים שמייצרים פעילות.

מוטי שקלאר: את זה אף אחד לא מתמחר.

אופיר אקוניס: אתה רוצה להציג לנו בקצרה את המצגת?

ערן הורן: אני סמנכ"ל הכספים ברשות השידור.

ערן הורן: אציג בכמה שקפים את עיקרי הצעת התקציב לשנת 2010 שהוגשה לוועד המנהל ועדיין נידונה בו, וקצת נתונים רב-שנתיים שמראים ברמת מגמות איך הגענו לאן שהגענו.

ערן הורן: בצד ההכנסות, ניתן לראות שעיקר הכנסותיה של רשות השידור הן מאגרות.

ערן הורן: הנתונים ל-2010 שמופיעים כאן הם בהנחה שהפחתת האגרה שקיימת בחוק לא תבוטל.

ערן הורן: במידה והכנסת תבטל את ההפחתה אז יתווספו להכנסות רשות השידור 28-30 מיליון שקל.

ערן הורן: סך כל ההכנסות שאנו צופים מסתכמות ב-785-815 מיליון שקל.

ערן הורן: אם מסתכלים ברמה רב שנתית על הכנסות רשות השידור, ניתן לראות שחיקה בכל מקורות ההכנסה כמעט בשיעורים גבוהים למדי.

ערן הורן: השחיקה מוסברת בשני פרמטרים עיקריים: 1) מתווה מצטבר של 40% כמעט הפחתות באגרה 2) הפרסומות ברדיו.

אופיר אקוניס: ממה נובע הגרף היורד הזה?

אופיר אקוניס: בעצם יש שם ירידה, ואחר-כך עלייה, ושוב ירידה נמשכת מאז שנת 2006 ואילך.

אופיר אקוניס: אני מבין שאת שנת 2009 עדיין לא סיכמתם.

אופיר אקוניס: מה להערכתך יהיו הנתונים ב-2009?

ערן הורן: בפרסומת ברדיו תהיה עוד ירידה קטנה.

ערן הורן: זאת מגמה שתהיה בכל עוגת הפרסום ברדיו.

מוטי שקלאר: צעירים באופן ברור ומובהק פחות ופחות מקשיבים לרדיו.

מוטי שקלאר: זאת מגמה שקיימת בכל העולם, וגם אצלנו, מגמה שכנראה תלך ותגבר.

קריאה: אולי זה בגלל המשדרים שאין לנו.

קריאה: אין משדרים טובים.

אופיר אקוניס: אפשר לחלק את זה לשניים.

אופיר אקוניס: ייתכן שיש בעיה במשדרים וצריך לראות כיצד לפתור את זה מבחינה טכנית.

אופיר אקוניס: בעיית הירידה בהיקף ההאזנה לרדיו נובעת בוודאי מכך שנכנסו כלי תקשורת אחרים, מדיה אחרת, ובעיקר האינטרנט, הפייסבוק וכדומה.

מוטי שקלאר: אני מזמין אתכם פעם לבקר ביחידות צה"ל ותראו שאין שם רדיו בכלל.

מוטי שקלאר: אין, כי אנשים שומעים אייפונים.

אופיר אקוניס: כן שומעים רדיו בצבא.

אופיר אקוניס: החיילים לא מחוברים לאינטרנט.

גדי בן יצחק: יש ירידה בעיתונות בעולם כולו, ובעיקר בפרסומת.

גדי בן יצחק: גם את זה צריך להביא בחשבון.

גדי בן יצחק: יש גם משבר כלכלי שצריך להביא בחשבון.

חיים אורון: זה מתחיל מכך שיש ירידה, ואחר-כך מתחילים לראות היכן יש ירידה – יש פה ופה ופה.

אופיר אקוניס: מה הבעיה עם המשדרים?

מוטי שקלאר: בגלל בעיות תקציב, כחלק מן הרפורמה, אין לנו תקציב להציב משדרים בכל מקום.

אופיר אקוניס: בהנחה שנסייע לכם, בשנת 2010 יהיו משדרים חדשים וחזקים יותר?

מוטי שקלאר: כבוד היושב-ראש, כאשר אני נוסע מרשות השידור אל ביתי ומגיע לגבעה הצרפתית, משם אני כבר לא שומע FM עד עפרה, וכאשר אני נוסע צפונה לאריאל אין אפשרות לשמוע FM, וכך גם בערבה.

אופיר אקוניס: כאשר אני נוסע ביקנעם ועובר את עין תות על כביש 6, התדרים שלכם נעלמים.

אופיר אקוניס: אגב, זאת בעיה, אדוני השר, שצריך לטפל בה.

אופיר אקוניס: אני מציע לך לקיים ישיבה עם שר התקשורת, עם השר לביטחון פנים, עם מנכ"ל רשות השידור ואם אתה רוצה גם אני אבוא לישיבה הזאת.

אופיר אקוניס: גניבת התדרים על-ידי תחנות פירטיות בגליל היא דבר שצריך לשים לו קץ.

אופיר אקוניס: שמו לו קץ באזור נתב"ג בשפלה בגלל הסכנה להפלת מטוסים.

אופיר אקוניס: כאן אין סכנה להפלת מטוסים, אבל אי אפשר כך.

אופיר אקוניס: אתה יודע כמה תחנות פירטיות משדרות בגליל?

אופיר אקוניס: זה בלתי נסבל.

חיים אורון: אדוני היושב-ראש, באזור שלי לא גונבים תדרים ובכל זאת בביתי קשה לקלוט את שידורי קול ישראל.

חיים אורון: צריך להסתובב בבית ולחפש זווית שבה ניתן לקלוט את שידורי רשת ב'.

רחל קרמרמן: גם בפסגת זאב בירושלים קשה לקלוט את שידורי קול ישראל.

אופיר אקוניס: יש לכם כוונה לשפר את זה בשנת 2010?

מוטי שקלאר: חלק מתוכנית הרפורמה כוללת גם את שיפור המשדרים.

ערן הורן: גם בשנת 2009 הושקע בכך כסף.

אופיר אקוניס: עולה כאן טענה קשה גם על-ידי חבר הכנסת אורון שביתו נמצא בנגב.

חיים אורון: צריך שיקצו לכך כסף.

אופיר אקוניס: ברור.

אופיר אקוניס: אז אני שואל האם חלק מהכסף שיתקבל כאשר נסייע להם כאן להגביר את ההכנסות כתוצאה מן החוק הזה, יילך לשיפור המשדרים.

ערן הורן: גם בשנת 2009 הושקעו 6 מיליון שקלים במשדרים חדשים שיתחילו לפעול בזמן הקרוב.

ערן הורן: צד ההוצאות: אני מראה כאן חלוקה לפי מדיה כדי שתקבלו רושם איך מתחלקת העוגה, וחלוקה לפי מרכיבי ההוצאה העיקריים.

ערן הורן: אתם יכולים לראות את הדומיננטיות של מרכיב השכר.

ערן הורן: בסך הכול לאור השחיקה במקורות ההכנסה - - -

אופיר אקוניס: לפני כן יש פירוט של הוצאות ההנהלה.

אופיר אקוניס: מה קורה שם?

אופיר אקוניס: אני רואה שיש הגדלה בהוצאות הצפויות.

ערן הורן: תקציב ההנהלה עיקרו עובדי ההנהלה, שברשות השידור כוללים את עובדי ההנהלה, עובדי לשכת המבקר, הלשכה המשפטית ועוד כמה יחידות קטנות.

לאה ורון: זה הוצאות השכר שלהם?

ערן הורן: התקציב לשנת 2010 משקף 4 משרות יותר מאשר בשנת 2009, שזה תיקון שחלקו טכני בגלל עובדים שעברו מיחידות אחרות.

אופיר אקוניס: מה זה "4 משרות חדשות בהנהלה הבכירה"?

אופיר אקוניס: תסביר לנו.

ערן הורן: זה לא ההנהלה הבכירה.

אופיר אקוניס: בדרך כלל זה דרג בכיר יותר מן הדרג המבצע.

אופיר אקוניס: תמיד זה כך, לא רק אצלכם.

חמד עמאר: כמה עובדים יש בהנהלה?

ערן הורן: התקציב הזה משקף 39 משרות, ועוד פעילויות שהן לא שכר, כמו חברות בארגונים בין-לאומיים, הוצאות משפטיות וכן הלאה.

חיים אורון: אני רואה כאן תוכנית להוצאות של 915 מיליון שקלים, והכנסות ב-120 מיליון שקלים פחות.

חיים אורון: כלומר זה תקציב גירעוני.

ערן הורן: נכון.

ערן הורן: בתקציב הזה, שאין בו תוספת פעילות בתוכן ביחס לשנה הקודמת, יש גירעון, שאם הצעת החוק שמונחת כאן תתקבל יעמוד על כ-100 מיליון שקלים ואם יימשך מתווה הפחתת האגרה יעמוד על כ-130 מיליון שקל.

חיים אורון: הוועד המנהל אישר תקציב גירעוני?

מוטי שקלאר: הוועד המנהל כרגע אישר תקציב גירעוני.

אופיר אקוניס: בשבוע שעבר שאלתי את היועצת המשפטית של רשות השידור, והיא קראה לי מתוך חוק רשות השידור שדינו של הוועד המנהל הוא כדינה של ממשלת מעבר, אם הבנתי נכון.

אופיר אקוניס: אדוני השר, אולי תוכל לסבר את אוזנינו לגבי לוח הזמנים למינוי הוועד המנהל החדש.

אופיר אקוניס: אושר התקציב?

מוטי שקלאר: התקציב עדיין לא אושר.

אופיר אקוניס: אז אולי תחכו עם זה.

מוטי שקלאר: הצגנו את החלופות.

מוטי שקלאר: המלצנו לא לממש את האיזון כבר עכשיו, כי משמעות הדבר היא כמעט סגירת המקום.

מוטי שקלאר: לכן ההמלצה של ההנהלה היא לקצץ בשנה הזאת 60 מיליון שקל.

חיים אורון: יש לי הצעה לסדר.

חיים אורון: היות ותקציב רשות השידור צריך באופן עקרוני להיות מאושר בוועדת הכספים, וכבר כמה שנים הוא לא מאושר, או מאושר לשיעורין - - -

חנה מצקביץ': כבר כמה שנים הוא לא מאושר בוועדת הכספים כי קודם כול הוא אמור להיות מאושר בממשלה.

חיים אורון: גם בשל קוצר הזמן, אני מודה, אני לא יודע אם אתה רואה את כל המספרים כאן, אולי יש לך מצגת אחרת, אבל ברור שמדובר כאן בתקציב גירעוני, גם אחרי הקפאת ההפחתה באגרה, של כ-100 מיליון שקל, ואני לא רוצה לשאול מה יהיה הפער בסוף השנה בין התקציב ובין הביצוע וכולי.

חיים אורון: או שמתחילים לדון בזה, וזה עניין של שעה-שעתיים, או שעוזבים את השאלה הזאת.

אופיר אקוניס: אנחנו רוצים לדון בזה בקצרה.

אופיר אקוניס: ביקשנו מהמנכ"ל, והוא נענה לבקשתנו, לראות מה יקבלו בעקבות הצעת החוק.

אופיר אקוניס: אגב, אני רואה שיש כאן עלייה בהוצאות בסעיף ההנהלה של למעלה ממיליון שקלים.

לאה ורון: צריך להתייעל.

אופיר אקוניס: ההתייעלות כביכול באה לידי ביטוי בקיצור מהדורת "מבט" מ-40 דקות ל-27 דקות.

אופיר אקוניס: אולי עדיף לקצץ בסעיף ההנהלה או להקפיא את הסעיף הזה ולא להוסיף עליו 1.2 מיליון שקלים.

אופיר אקוניס: זאת השאלה ששאלו גם חבר הכנסת שאמה וגם מנהלת הוועדה ואני.

אופיר אקוניס: אגב, אחר-כך יש גם הוצאות מינהל שבהן העלייה גבוהה עוד יותר.

אופיר אקוניס: תסבירו לנו את ההבדלים.

אופיר אקוניס: אגיד לכם מה אני מעדיף ומה לדעתי צריך לקרות.

אופיר אקוניס: השידור שהציבור מקבל בסלון ביתו או במכשירי הרדיו שלו או במכוניות, שם בעיקר מאזינים לרדיו, צריך להישמר.

אופיר אקוניס: למשל מהדורת "מבט" צריכה להישאר של 40 דקות.

אופיר אקוניס: לעומת זה, הסעיפים של הנהלה וכן מינהל, כספים וגבייה צריכים להיות נמוכים יותר.

אופיר אקוניס: תראו לנו שאתם מקצצים בהם, או לפחות שיש בהם איזו הקפאה.

אופיר אקוניס: יש כאן עלייה גדולה למדי, של למעלה ממיליון שקלים.

ערן הורן: אני מבקש להשיב.

ערן הורן: ראשית, התקציב שאתם רואים כאן לא כולל את הצעדים שהמנכ"ל דיבר עליהם.

ערן הורן: שנית, בתוך התקציב הזה מוטמע גורם מסוים שהביא לעלייה משמעותית בהוצאות השכר, וזה הסכם שנחתם עם ההסתדרות, שנקרא "הסכם בלתי ייחודיים", שאישר תוספת לסקטור מסוים בתוך רשות השידור, שהעלות התקציבית שלה רק בשנת 2010 כ-12 מיליון שקלים.

ערן הורן: זה תוספת של 16% לחלק מן העובדים.

חיים אורון: זה תקציב בהנחה שיש רפורמה או בהנחה שאין רפורמה?

ערן הורן: זה תקציב בהנחה שאין רפורמה.

מוטי שקלאר: בלי צעדי החירום.

מוטי שקלאר: צעדי החירום מורידים כאן 60 מיליון שקל.

חיים אורון: אומרים שאם לא תהיה רפורמה במילא רשות השידור לא תעבור את 2010.

חיים אורון: אז מגישים תקציב כאילו שאין רפורמה, אנחנו דנים על נייר שאין לו בסיס, אנחנו לא יודעים אם יש רפורמה, לא יודעים אם יש חוק רשות השידור, לא יודעים שום דבר, ועכשיו נריב כאן על מיליון שקל בסעיף ההנהלה.

חיים אורון: בסדר, אז תעזבו אותי ממיליון שקל בהנהלה.

חיים אורון: יש כאן תקציב שעל פניו, גם בהנחות האופטימיות של האגרה הגבוהה, בבסיסו גירעון של 100 מיליון שקל.

חיים אורון: גם אם יקטן סעיף הוצאות ההנהלה במיליון שקל, בסדר, אז הגירעון יהיה של 99 מיליון שקל.

חיים אורון: גוף יכול לעבוד עם גירעון של 99 מיליון שקל?

חיים אורון: אחרי חודשיים הוא יקרוס.

חיים אורון: הרי אף בנק לא ייתן ולו שקל אחד לשום דבר.

חיים אורון: אז מה בדיוק אנחנו עושים כאן עכשיו?

כרמל שאמה-הכהן: סליחה, אנחנו מבטלים את ההפחתה באגרה כדי לממן את העלייה בהוצאות ההנהלה?

חמד עמאר: לפי הנתונים שמסר מר ערן הורן, שתקציב ההנהלה מתחלק בין 39 עובדים, משמע שכל מנהל מקבל בסביבות 35,000 שקל בחודש.

חמד עמאר: זה גוף שהולך להתייעל?

ערן הורן: זה חישוב לא נכון כי ההוצאות מיועדות לא רק לשכר.

ערן הורן: הסברנו שיש כאן גם סעיפי תפעול.

ערן הורן: אם אתם רוצים את ספר התקציב הפרטני עם כל תת סעיף, אפשר לתת לכם.

ערן הורן: זה חישוב ממש לא נכון.

חמד עמאר: גוף שרוצה להתייעל מחפש איך לחסוך ולא איך להוסיף הוצאות.

אופיר אקוניס: לפחות הייתם מראים לנו הקפאה של הסעיף הזה.

אופיר אקוניס: אגב, מה זה "מינהל, כספים וגבייה"?

אופיר אקוניס: למה יש כאן עלייה מ-93 מיליון שקל ל-100 מיליון שקל?

ערן הורן: מינהל, כספים וגבייה הם שלושה אגפים ברשות השידור שבמקרה רוב העובדים בהם שייכים לסקטור שקיבל תוספת שכר.

ערן הורן: תוספת השכר ניתנה בהסכם קיבוצי שחתום עליו הממונה על השכר ביחד עם ההסתדרות.

ערן הורן: עלות ההסכם הזה לרשות השידור כ-12 מיליון שקל בשנת 2010, שחלקו תשלום חד-פעמי.

מוטי שקלאר: אין לנו את הפריבילגיה של גוף עסקי שמחליט לקצץ פה ושם.

מוטי שקלאר: ברגע שיש הסכם בין משרד האוצר ובין ההסתדרות על העלאת שכר כזאת או אחרת, זה מייד משפיע על התקציב.

מוטי שקלאר: אני לא יכול שלא ליישם את ההסכם.

גדי בן יצחק: אבל התחשיב הזה לא מביא בחשבון את הרפורמה והפחתה במספר העובדים.

קריאה: הוא לא יכול לקחת, כי בשנה שעברה לא אישרו את זה.

חיים אורון: אדוני היושב-ראש, אני לא יודע בדיוק לאן אתה חותר.

חיים אורון: אם אתה רוצה לחתור, בשביל לאשר להם 25 מיליון שקל, להפוך את הוועדה הזאת לוועדה שתבדוק את התקציב, זה בסדר גמור, כי זה פרלמנט, אבל הכנסת החליטה שאת התקציב יאשרו בדיון רציני במקום אחר.

חיים אורון: העובדה שבמקרה נדון כאן חוק אגרה – אם לא היה חוק אגרה זה בכלל לא היה מגיע לוועדת הכלכלה.

חיים אורון: עכשיו צריך להחליט.

חיים אורון: אני מבין שחבר כנסת כאשר נותנים לו ביד מקל הוא מכה אתו, אבל אז בואו נקיים דיון על הכול, ואז אבקש לקיים דיון על הרפורמה, ואז אגיד שבלי רפורמה אין אפשרות לקיים את זה, שחבל על הזמן וסתם אנחנו מבלבלים את הראש זה לזה.

אופיר אקוניס: חבר הכנסת שאמה מיצה את הרעיון במשפט אחד כאשר שאל: "אנחנו מבטלים הפחתת אגרה כדי לממן עלייה בהוצאות ההנהלה?

אופיר אקוניס: " זאת שאלה מהותית והוגנת.

מוטי שקלאר: סמנכ"ל הכספים של רשות השידור הסביר לכם מאין זה נבע, אך אתם מתעלמים מזה.

אופיר אקוניס: אנחנו לא מתעלמים.

חיים אורון: אני מוצא את עצמי כאן באיזו פוזיציה אידיוטית לחלוטין.

חיים אורון: חלק מן ההסכם קבע שיש הסכם קיבוצי שמאפשר להגיע לפיטורים של קרוב ל-700 אנשים.

קריאה: שזה נורא ואיום.

חיים אורון: בתוך זה היתה הסדרה של כמה סקטורים ייעודיים שהגיעו איתם להסכמים קיבוציים.

חיים אורון: כאשר זה קורה יש תהליך של יישור קו והעלאה.

חיים אורון: אם תופסים את הנקודה הזאת בלי התמונה הכללית, זה לא רק התייעלות.

חיים אורון: הרי הכי פשוט להגיד: חברים יקרים, אין כסף לרפורמה, לא רוצים את הרפורמה.

חיים אורון: שיהיה אומץ לכולם.

חיים אורון: הוא יגיד: סוגרים, אתה תגיד: לא סוגרים.

חיים אורון: בסוף זה ייסגר.

חיים אורון: אני חוזר על הנאום הזה כבר 10 פעמים.

חיים אורון: מי שיציג תקציב כזה לוועדת הכספים, אני לא אצביע בעדו כי יש כאן גירעון מובנה של 100 מיליון שקלים.

אופיר אקוניס: אתה מחזק אותנו.

חיים אורון: מחזק אותך במה?

חיים אורון: אני רוצה להבין כבר סוף-סוף.

אופיר אקוניס: במה שאנו חושבים על ההצגה הזאת.

חיים אורון: ההצגה הזאת נובעת מן העובדה שאין להם מנדט להגיש תקציב לשנת 2010 אחרי רפורמה.

חיים אורון: אגב, הוא מופיע בחוברת המפורסמת כפרופורמה, כרעיון של מה-יהיה-אם.

חיים אורון: אין להם מנדט רשמי, ולכן נהיה ב-loop הזה עוד שנה ועוד שנה ועוד שנה והעסק ימות לאט-לאט.

חיים אורון: הוא יקצץ את מהדורת "מבט" ל-30 דקות ואחר-כך ל-25 דקות, ובסוף מישהו יבוא ויסגור הכול על מפתח.

חיים אורון: אם רוצים את זה, לא מכובד מה שאתם עושים.

חיים אורון: תבקש מהם להתייצב כאן

חיים אורון: ב-1 בפברואר עם תקציב לשנת 2010 בהנחה שיש רפורמה.

חיים אורון: יהיה טור על עלות הרפורמה שאותו לא מממנים מן האגרה אלא מתקציבים אחרים, יהיה טור רשות השידור שאותו מממנים מן האגרה ומן הפרסומות ומהכנסות אחרות, שצריך לעמוד על כ-750 מיליון שקלים, ועם זה נאמר: צאו לדרך.

חיים אורון: וכעבור שנה, אם אתם רוצים להיות רציניים, נבדוק אותם אם עמדו בדברים האלה.

חיים אורון: ולא עכשיו נחסוך 2 מיליון שקל בהוצאות ההנהלה.

חיים אורון: נו, אז מה עשינו?

חיים אורון: אנחנו צריכים להגיד להם: מספיק עם הדבר הזה, קחו את העלאת האגרה, כי בלי העלאת האגרה בכלל חבל על כל הזמן, תבואו בעוד חודש עם גמר חשבון, עם גמר הסכמים ושמשרד האוצר יבוא לכאן ויגיד: זאת המסגרת, ועם חוק רשות השידור שנאשר אותו כאן.

אופיר אקוניס: חבר הכנסת אורון, הדבר הזה מהותי לפני שאנחנו מפרים את מתווה ההפחתה ומקפיאים אותו.

אופיר אקוניס: בעיניי זה מהותי לפני קבלת ההחלטה.

אופיר אקוניס: דיברנו על כך גם בישיבה הקודמת, לכן אנו מקיימים את הישיבה הזאת.

אופיר אקוניס: זה לא שנקבע הקפאה של הפחתת האגרה ואחרי חודש נבדוק מה נעשה.

אופיר אקוניס: עכשיו אני שואל את משרד האוצר, אתם מאשרים את הדבר הזה?

אופיר אקוניס: נראה שאין כאן התייעלות.

אופיר אקוניס: למשל בהוצאות ההנהלה, למשל בהוצאות המינהל, הכספים והגבייה יש עלייה.

אופיר אקוניס: אני שואל אותך.

אופיר אקוניס: בדרך כלל אתם מתערבים בכל דבר, פרט לתקציב משרד הביטחון.

אורן משה: שאלת שאלה אחת, אבל יש עליה בעצם שתי תשובות משלימות.

אורן משה: התשובה הראשונה הוזכרה כאן גם על-ידי חבר הכנסת אורון, שוועדת הכספים צריכה לאשר את תקציב רשות השידור.

אורן משה: בשנות התקציב – הכי רחוק שאני מכיר מתפקידי במשרד האוצר – 2008, 2009 ו-2010 רשות השידור לא הביאה את התקציב שלה לאישור, מן הסיבה הפשוטה, שבדרך היא צריכה לעבור דרך הממשלה אחרי ששר האוצר אישר את התקציב והגיש אותו לממשלה, ושר האוצר לא יכול לאשר תקציב שאינו מאוזן.

אורן משה: בשנים 2008 ו-2009 פנינו לרשות השידור וביקשנו הצעת תקציב ולא קיבלנו, ולכן לא המלצנו, לא אישרנו והתהליך נתקע.

אורן משה: בשנת 2010 לא קיבלנו עדיין הצעת תקציב לאשר.

אורן משה: כרגע הם עובדים כנראה עם תקציב לא מאושר.

אורן משה: החוק מחייב תאגיד שהתקציב שלו לא אושר לעבוד לפי התקציב של השנה הקודמת, בכל חודש 1/12 ממנו.

אופיר אקוניס: כמו בממשלה.

אופיר אקוניס: 1/12 של איזו שנה?

אופיר אקוניס: כי אמרת שגם את התקציבים של שנת 2008 ו-2009 לא אישרו.

אורן משה: החוק קובע: התקציב האחרון שאושר.

אורן משה: באמת צריך ללכת אחורה בשנים עד שמגיעים לתקציב האחרון שאושר.

אורן משה: בתשובה לשאלתך איך אנחנו יודעים להסביר את זה – אנחנו לא יודעים להסביר את זה, מן הסיבה הפשוטה שלא קיבלנו הצעת תקציב.

אורן משה: כאשר אנו מקבלים הצעת תקציב אנו שואלים את אותן השאלות שאתם שאלתם כאן בוועדה.

אורן משה: יחד עם זה, הבקשה שהביאו לכאן היום להקפאת הפחתת אגרה היא בקשה שכן נדונה אתנו.

אופיר אקוניס: בהתחלה התנגדתם לה ואחר-כך שיניתם את דעתכם.

אורן משה: נכון.

אורן משה: שינינו את עמדתנו אחרי שהשר הממונה על רשות השידור דן עם שר האוצר והם הגיעו לסיכום מתוך הבנה שהולכים לרפורמה, כאשר שני השרים מחויבים לרפורמה ברשות השידור שכוללת בין היתר את השלמת הליך החקיקה.

אורן משה: כששר האוצר הגיע למסקנה שהרפורמה הזאת עולה על פסים של ביצוע ושיהיה תהליך חקיקה, וקיבלנו לפחות איזו מסגרת של לוחות זמנים לקידום תהליך החקיקה, הבנו שיש כאן איזה צורך אמיתי לממן את הפעילות של רשות השידור גם בדרך של הקפאת ההפחתה באגרה.

אורן משה: להסביר את העלייה בהוצאות מסעיף אחד לסעיף שני – אני לא יודע, מכיוון שעד לרגע זה לא ראיתי את הצעת התקציב של רשות השידור לשנת 2010.

אופיר אקוניס: אדוני המנכ"ל, אתה מבקש להשיב?

אופיר אקוניס: אחר-כך נפתח את הדיון.

מוטי שקלאר: תסתכלו על הגרף שמראה ש-85% מן ההכנסות מוּצא להוצאות קשיחות שאי אפשר לשחק בהן.

מוטי שקלאר: בסעיף שכר אני לא יכול לשחק, אין לי שום נקודת חופש ובית-הדין לא מאפשר גם לפטר אנשים עכשיו ולשלוח אנשים הביתה.

אופיר אקוניס: כי אתה בשלבי ההכנה של הרפורמה שתוציא 700 אנשים.

מוטי שקלאר: אני משלם, בניגוד לגלי צה"ל, עבור משדרים.

מוטי שקלאר: משרד האוצר לא מוותר על דמי תדרים.

מוטי שקלאר: כל זה נכלל ב-700 מיליון שקל שאני לא נוגע בהם.

אופיר אקוניס: כי לא תפסת את המשדרים של רדיו רמאללה.

אופיר אקוניס: אם רשות השידור היתה תופסת את המשדרים של רדיו רמאללה ב-1967 גם אתה לא היית משלם ...

גדי בן יצחק: הם היו אצלנו ונתנו אותם בחזרה.

חיים אורון: יאללה, בואו נכבוש את עמאן וניקח משם את המשדרים ...

מוטי שקלאר: יש תוספות שכר, יש זחילת שכר, יש הסכמים שגם בהם אנו לא יכולים לגעת.

מוטי שקלאר: אין לו כמעט שום נקודת חופש.

מוטי שקלאר: חבר הכנסת אורון אמר בצורה הכי ממצה והטובה ביותר: חבר'ה, בלי הרפורמה זה המצב.

מוטי שקלאר: זאת המראה שלנו בלי הרפורמה, עם מה אנו משחקים.

מוטי שקלאר: אנחנו יכולים להמציא כאן את הגלגל כאשר 85% הוא תקציב קשיח וגם המשתנות הן קשיחות לחלוטין, עם כ-10 מיליון שקל להפקות ועוד דברים אחרים שאנחנו מוציאים?

מוטי שקלאר: אין שום אפשרות לשחק כאן.

מוטי שקלאר: אז או שתהיה רפורמה או שבאמת – ולא סתם אמרתי לך את שאמרתי.

מוטי שקלאר: הגיע הזמן פעם אחת ולתמיד שהגורמים השונים יכו בפטיש של 5 קילוגרם על הראש של כולם, בעיקר כשהפערים במשא ומתן לא גדולים.

מוטי שקלאר: שמר צבי גרזון לא יצעק עכשיו ...

גדי בן יצחק: מה שהמנכ"ל לא אמר זה שהמצב היה מעניין אם היינו מוסיפים עכשיו 40% אגרה.

צבי גרזון: הפערים עצומים.

צבי גרזון: אני נמצא במשא ומתן.

צבי גרזון: לא המנכ"ל.

צבי גרזון: בפעם הקודמת כשהלכנו למשרד האוצר ראינו מי צודק.

צבי גרזון: אני צדקתי, לצערי הרב.

צבי גרזון: הפערים עצומים.

צבי גרזון: חזרנו אחורה שנתיים.

מוטי שקלאר: אני מאמץ את הדברים שאמר חבר הכנסת אורון.

מוטי שקלאר: בלי הרפורמה – זה המצב.

כרמל שאמה-הכהן: אדוני המנכ"ל, מה הסיבה לגידול בהוצאות ההנהלה?

ערן הורן: הסכמי שכר וזחילת שכר.

ערן הורן: זה בכל רשות השידור.

ערן הורן: שר ההסברה והתפוצות והשר הממונה על רשות השידור יולי-יואל אדלשטיין: זה לא הנהלה של כמה מנהלים.

ערן הורן: זה כל רשות השידור.

מוטי שקלאר: אני לא מרוויח יותר מאשר המחוקק נותן, וכל האחרים מרוויחים בדיוק כפי שנקבע.

מוטי שקלאר: אין כאן שום השתוללות בשכר של ההנהלה.

מוטי שקלאר: אנחנו מוגבלים בחוק.

חיים אורון: אני צריך לעזוב כעת.

חיים אורון: אני מבקש לרשום לי הסתייגות מהותית.

חיים אורון: אני מבקש להוריד את סעיף השחיקה הזוחלת.

חיים אורון: אני מבקש לעצור את המשך השחיקה הזוחלת בעתיד.

חיים אורון: אני מבקש לרשום עוד שתי הסתייגויות לדיבור.

חיים אורון: אם מתכוונים ברצינות.

חיים אורון: אתם הרי לא מתכוונים ברצינות.

חיים אורון: בסוף אני משתכנע, למרות כל האמירות, שאתם לא מתכוונים ברצינות.

חיים אורון: אתם רוצים להחזיק אותם במקומות רגישים שהפרלמנט לא רוצה להגיד אותם, אני לא יודע בשביל מה בדיוק להרוויח.

חיים אורון: חבר הכנסת שאמה, מעניין אותך מיליון שקל של ההנהלה?

חיים אורון: מעניין אותי שהעסק כולו קורס.

אופיר אקוניס: סליחה, זה מעניין אותנו.

חיים אורון: תאמין לי שזה מעניין אותי אפילו יותר, אבל בזה נתעסק?

חיים אורון: העסק מת.

אופיר אקוניס: לכן אנחנו שואלים אלף פעמים מדוע ההוצאות בסעיף ההנהלה עולות.

חיים אורון: אבל צריך לתת תשובה לגירעון של 100 מיליון.

חיים אורון: יש כאן סיפור של 800-900 מיליון שקל שבלעדיהם אין סיפור, ואתה רוצה להתעסק עם המיליון שקל.

חיים אורון: אני אומר לשר ולממשלה, תביאו את הסיפור כולו.

חיים אורון: או שיהיה לכם אומץ להגיד: סגרנו את השידור הציבורי.

חיים אורון: אבל העינויים האלה כולם הם פשוט פגיעה.

חיים אורון: אם הכול ייסגר אז ישלמו פיצויים במיליארד שקל, ואולי אפילו ביותר.

אופיר אקוניס: זה לא ייסגר אז לא יהיה צורך בפיצויים.

חיים אורון: מי שמקיים היום דיון על מיליון שקל של ההנהלה מול גירעון צפוי של 100 מיליון שקל - - -

אופיר אקוניס: כן, אנחנו מקיימים על כך דיון.

אופיר אקוניס: במיליון שקל אפשר לעשות הרבה מאוד דברים.

אופיר אקוניס: שר ההסברה והתפוצות והשר הממונה על רשות השידור יולי-יואל אדלשטיין: חבר הכנסת אורון, עדיין לא הבנתי מה אתה רוצה מהותית.

אופיר אקוניס: אולי היועצת המשפטית הבינה.

אתי בנדלר: הוא רוצה שמשנת 2009 ואילך לא תהיה יותר הפחתה בשיעור האגרה.

חיים אורון: לא תהיה הפחתה נוספת בשיעור האגרה.

חיים אורון: שלא תהיה אי-הבנה, גם בזה אני לא רואה החלטה מהותית, כי אם הכול נסגר אין אגרה במילא, אין מה להקפיא ואין מה להוסיף.

אתי בנדלר: אני מבינה שאתה מבקש שתהיה הצבעה בהיעדרך.

חיים אורון: אין לי זכות הצבעה בלאו הכי.

אתי בנדלר: אבל אתה מעמיד הצעה.

אתי בנדלר: אתה לא תצביע, אבל חברי הכנסת האחרים יכולים להצביע, ואם ההצעה לא תתקבל היא תהפוך להסתייגות.

אלי פולק: הייתי רוצה לשאול שאלה לגבי ההכנסות ולא כל-כך לגבי ההוצאות.

אלי פולק: בשנה שעברה התקיים כאן דיון ונדמה לי שהוחלט שחברות הכבלים יעבירו לרשות השידור את כל הכתובות של בעלי מקלטי הטלוויזיה.

אלי פולק: הדבר הזה היה צריך להקל על מערכת הגבייה של רשות השידור.

אלי פולק: אני מבין שההכנסות מאגרת הטלוויזיה עומדות על 418 מיליון שקל.

אלי פולק: זה רחוק מאוד מן המקסימום שאליו ניתן להגיע.

אלי פולק: האם 418 מיליון שקלים הם סכום גבוה מאשר בשנה שעברה?

אלי פולק: האם העובדה שקיבלתם את הכתובות יש לה משמעות מעשית?

חנה מצקביץ': לא קיבלנו את הכתובות.

חנה מצקביץ': הצעת החוק לא עברה.

אלי פולק: עד כמה שאני זוכר, ההצעה עברה.

לאה ורון: ההצעה לא עברה במליאת הכנסת.

לאה ורון: הבקשה לדין רציפות לא אושרה במליאת הכנסת.

אתי בנדלר: המליאה לא אישרה החלת רציפות דיון על הצעת החוק הזאת.

אופיר אקוניס: אני חושב שהתנהל כאן דיון אחד בעניין הזה.

לאה ורון: נכון, על מנת לבקש ממליאת הכנסת להחיל את רציפות הדיון.

אופיר אקוניס: אם כך, אין חוק כזה.

אלי פולק: אני עדיין מבקש לדעת האם הגבייה הצפויה בשנה הקרובה גבוהה מאשר בשנה שעברה או לא, ומדוע היא כל-כך נמוכה, והאם הבעיה איננה בגבייה הרבה יותר מאשר בהוצאה.

ברוך אסקרוב: כנציג ציבור העיתונאים ברשות השידור שעומדים בחזית, וקודם כול ציבור גדול שעל-פי השמועות מועמד לשלם את המחיר הכבד ביותר ברפורמה ועדיין מתקדם התקדמות משמעותית ביותר בדיונים על הרפורמה, אני רוצה קודם כול לדווח על רוחות קשות מאוד בחצר שלנו, ברדיו ובטלוויזיה, כתוצאה מן הקיצוצים, שנראים כאילו זמניים ושוליים, צעדים שהם צעדי מעבר.

ברוך אסקרוב: זה משפיע על עבודתנו השפעה ניכרת.

ברוך אסקרוב: בהזדמנות שאנחנו יושבים סביב שולחן כל-כך מכובד, אני מבקש להציג את נקודת המבט שלנו.

ברוך אסקרוב: יש שני תהליכים שקורים בו-בזמן: הרפורמה, והקיצוצים בשל כך שהרפורמה טרם הושלמה וטרם נחתמה.

ברוך אסקרוב: הצד המשני, שהוא הגשת תקציב מאוזן זמנית עד שתהיה רפורמה, הולך ומשתלט עכשיו על כל העניינים.

ברוך אסקרוב: אמרתי את זה כאשר המנכ"ל כינס את הוועדים ואין כאן חילוקי דעות.

ברוך אסקרוב: הדבר המשני השתלט על חיינו.

ברוך אסקרוב: עכשיו אין עם מי לדון על הרפורמה כי כולם מגויסים לנושא הקיצוצים, ולא מגויסים יחדיו אלא מגויסים זה נגד זה.

ברוך אסקרוב: ההצעה שלי, שמכוונת גם אל השר וגם אל היושב-ראש, היא כדלקמן: מכיוון שעל הפרק עומד עניין ההקלה לרשות השידור – הקפאת הורדת האגרה – אני מציע שההקלה הזאת לא תתורגם להקלה מתמשכת על פני כל השנה, כלומר אם היה צריך להיות כובד של 130 מיליון שקל או סכום אחר שיתפרש על פני כל השנה, אלא שתידחה הפעלת הקיצוצים.

ברוך אסקרוב: במקום פחות שקלים לאורך כל השנה יהיו פחות חודשים של קיצוץ בעוצמה הזאת, ואז יהיה שקט בחצר, אפשר יהיה להתפנות לעבודה, ועוד יותר להתפנות להשלמה מוצלחת של המשא ומתן.

ברוך אסקרוב: במקום סיטואציה של win-win זה יהיה סיטואציה של lose-lose.

ברוך אסקרוב: ההצעה שלי, ואני סבור שגם אתה כיוונת לכך, אדוני היושב-ראש, וגם חבר הכנסת אורון, היא – מחר נעמוד בבית-הדין לעבודה עם בקשה לצו מניעה, אז במקום שבית-המשפט יאנוס, אנחנו נפעל.

ברוך אסקרוב: מדוע שניפגש בבית-המשפט?

ברוך אסקרוב: תתקבל החלטה, באישור משרד האוצר, שהקיצוצים האלה, שסיבתם דרישה טבעית להגיש תקציב מאוזן, ההפעלה שלהם תידחה ב-3 חודשים.

ברוך אסקרוב: זה די פרופורציונלי להקלה שאתם עשויים לתת לנו.

ברוך אסקרוב: ואז ללחוץ עם כל השוטים שבעולם שיישבו הצדדים, יישבו ויישבו וישלימו את הרפורמה, כי נעשתה עבודה בלתי רגילה ואפשר להתקדם.

ברוך אסקרוב: יש כאן מצב הרמוני נדיר, אפשר לעשות את זה.

ברוך אסקרוב: הקיצוצים שמדובר עליהם כעת משפיעים עד כדי כך שבחצר הרדיו למשל לא פינו זבל ולכלוך ונוצרה אפילו סכנה תברואתית.

ברוך אסקרוב: כתבנו בדחיפות וזה תוקן.

ברוך אסקרוב: חבל שבמקום לעסוק ברפורמה נאלצנו להתעסק עכשיו בפחי הזבל של רשות השידור, ובדין להתעסק בזה כי נוצרה שם סכנה בריאותית.

אופיר אקוניס: טוב שלא עסקתם בנייר הטואלט ...

אופיר אקוניס: ב-1976 השדרנית שמירה אימבר אמרה בשידור שאין נייר טואלט והושעתה מן השידור.

אופיר אקוניס: זה סיפור אמיתי שאתה בוודאי מכיר.

אופיר אקוניס: מדהים איך גם בשנות השבעים וגם בשנות האלפיים עולים אותם טיעונים.

אופיר אקוניס: אולי אנחנו לומדים שהבעיות לא חדשות.

ברוך אסקרוב: יש תוכנית ששמה "רוח צפונית", סוף כל סוף תוכנית על הפריפריה, יש תוכנית מהדרום ותוכנית מהצפון.

ברוך אסקרוב: התוכנית לא שודרה כי אמרו: אתה רוצה, תגיע לתל-אביב, אי אפשר לשדר מאולפן חיפה.

אופיר אקוניס: האם אולפן חיפה נסגר?

ברוך אסקרוב: הוא בין האולפנים שנפגעים, בוודאי.

אופיר אקוניס: גם הטלוויזיה וגם הרדיו?

אופיר אקוניס: זה באותו מקום, הלא כך?

רן אפרתי: דרך אגב, ברדיו היום השידורים עובדים רק מכיוון שבניגוד להוראות ההנהלה לעובדים לא להגיע, לקחנו על עצמנו להורות לעובדים להתייצב לעבודה כרגיל.

רן אפרתי: לא רק בחיפה אלא בכל האולפנים.

רן אפרתי: היום השידורים ברדיו מתבצעים רק מכיוון שהעובדים מוכנים לבוא, והם לא יודעים אפילו אם יקבלו שכר על כך.

אופיר אקוניס: אבל תקבל שעות נוספות על זה?

רן אפרתי: אנחנו לא יודעים.

רן אפרתי: אבל אם לא נגיע לא יהיה שידור.

מוטי שקלאר: אין לי בעיה שאנשים מתנדבים.

קריאה: גם אם לא נקבל, נגיע לעבודה.

מוטי שקלאר: אם זה התנדבות, אני מברך על כך.

צבי גרזון: חבל שאין התנדבות גם בהנהלה.

ברוך אסקרוב: זה עניין של אחריות.

ברוך אסקרוב: זאת היתה דוגמה בזעיר אנפין, אבל היא מגלמת את כל הסיפור.

ברוך אסקרוב: אם תהיה דחייה מוכרזת – זה חשוב מאוד בשביל השקט – אפשר יהיה לעבוד על השלמת הרפורמה.

ברוך אסקרוב: אחרת, גם אם רוצים איננו יכולים.

ברוך אסקרוב: אנחנו מוזעקים לכיבוי שריפות ולא יכולים להתמקד בעבודה על הרפורמה.

ברוך אסקרוב: בשבוע שעבר דנו כ-15 שעות בנושא הרפורמה.

ברוך אסקרוב: השבוע – אולי שעה לרפואה.

ברוך אסקרוב: למה?

ברוך אסקרוב: כי מתעסקים בכיבוי שריפות.

ברוך אסקרוב: זאת ההצעה שלי.

ברוך אסקרוב: אני שומע הדהודים חיוביים לה.

ברוך אסקרוב: היא עשויה לפתור את שני המשברים בהרמוניה ולא שאחד יהרוס את השני.

ברוך אסקרוב: תודה רבה.

רן אפרתי: אחזור ואגיד, נכון שמצהירים שלא יסגרו את רשת רק"ע וששידורי רק"ע ושידורי קול המוזיקה לא ייפגעו, אבל זה לא מדויק.

רן אפרתי: אם אנחנו נישמע להוראות ההנהלה היום והעובדים באמת לא יגיעו למשמרות כאשר מבקשים מהם לא להגיע, והורו להם לא להגיע, אז שידורי רק"ע וגם שידורי קול המוזיקה וגם שידורי רשת ב' ושידורי "מורשת", כל השידורים בקול ישראל ייפגעו ויהיו הפסקות בשידורים.

אריה שקד: ממש לא נכון.

רן אפרתי: נכון, ועוד איך.

גדי בן יצחק: והמאזינים שעזבו, לא נחזיר אותם אחר-כך.

אופיר אקוניס: מר שקד, האם רק רשת ב' משדרת 24 שעות ביממה או כל הרשתות?

אריה שקד: כל הרשתות משדרות חלק מן השידורים בשעות הלילה ממחשב.

אריה שקד: על-פי החלטות הוועד המנהל שדן בתקציב והחלטות ההנהלה, הצעדים הראשונים שננקטו היו כאלה שלא פוגעים ברצף השידורים ובלוחות השידורים אלא צמצמנו משמרות שלדעתנו פחות חיוניות לתפקוד השוטף, כמו למשל שעות פעילות של אולפני חיפה ובאר-שבע, שעות של בדק ותיקונים וכן הלאה, כך שרצף השידורים לא נפגע.

אבי גור: צמצמנו את הפריפריה.

צבי גרזון: הפכו את השידורים לאנמיים.

רן אפרתי: זה לא מדויק, כי ברגע שמצמצמים את עבודת האולפנים וכן הלאה, השידורים ייפגעו.

רן אפרתי: מה שאומרים לא נכון.

רן אפרתי: אנחנו יכולים להעמיד את זה למבחן, להגיד לעובדים מחר להישמע להוראות ההנהלה ולא להגיע, כפי שביקשו מהם, ונראה אילו שידורים ייצאו מחר.

אופיר אקוניס: מה משודר ברשת ב' בלילות?

אריה שקד: רשת ב' משדרת מתל-אביב בשעות הלילה.

אופיר אקוניס: אז שידורי רשת ב' נשמרים.

מוטי שקלאר: בינתיים.

אריה שקד: רשת א' משדרת ממחשב בלילה.

אופיר אקוניס: ברשת ב' בינתיים אי אפשר לעבור לשידורים ממחשב, כי אם רשת ב' פועלת כמו CNN, כפי שקורה מאז 1991, אם אני לא טועה אז היתה נקודת המפנה החיובית באופן שקשה לתאר ברשת ב' של קול ישראל, בעיקר אחרי מלחמת המפרץ, באמת כל הציבור מריע על כך עד היום באחוזים אדירים לתחנה הזאת, אז אי אפשר להפר אותה מלהיות CNN הישראלית.

אופיר אקוניס: היא לא יכולה להתחיל לשדר שידורים חוזרים.

ברוך אסקרוב: אבל שעות הלילה של יום רביעי הם סוף שבוע השידור עבור כמה מן הכתבים שאחראים על תחומים משום שהם ממצים את כל המכסה שלהם ב-4 ימים.

ברוך אסקרוב: כל השאר נשען על כוננויות והסדרים וכן הלאה, ואלה נעצרים.

ברוך אסקרוב: אני לא יודע, אולי סומכים על המצפון המקצועי של העובדים, שגם זה שלא קיבל צו קריאה יגיע למשמרתו.

ברוך אסקרוב: אף איש לא יודע ואין לנו תשובות אמיתיות לתת, פרט לעצה, בגיבוי הייעוץ המשפטי שלנו, שימשיכו לעבוד כרגיל.

ברוך אסקרוב: אומר המנכ"ל: אם אתם רוצים להתנדב, בבקשה.

ברוך אסקרוב: אבל אנחנו מחויבים למשמרתנו ולא סוגרים שאלטרים.

אופיר אקוניס: מה אנחנו יכולים לעשות פרט מאשר לשבח אתכם?

חנה מצקביץ': מחר יתקיים דיון בבית-המשפט.

ברוך אסקרוב: לעצור את הקיצוצים הללו למשך 3 חודשים, ואחר-כך שיגיעו במלוא כובדם, בתקווה שעד אז נגיע להסכמים.

ברוך אסקרוב: אפשר להעלות כל-כך הרבה רעיונות יצירתיים.

ברוך אסקרוב: למשל אם אחת ההכבדות היא כוח-האדם אפשר כבר עכשיו אולי להציע לאנשים לפרוש מרצון, כי אחרת ימשכו שנה שלמה סתם כך.

ברוך אסקרוב: בגלל שאחרון העניינים ברפורמה טרם הסתיים לא מפעילים את ראשון העניינים שהוא כבר סגור.

ברוך אסקרוב: אפשר להפעיל הסכם פרישה מרצון.

ברוך אסקרוב: זה כבר יקל.

רן אפרתי: כאשר יאפשרו לאנשים לפרוש מרצון זה כבר יפנה כמה מאות מיליוני שקלים לרשות השידור.

רן אפרתי: אפשר להתחיל עם הצעד הראשון.

ברוך אסקרוב: אפשר לעשות הרבה דברים.

גדי בן יצחק: אבל אז משרד האוצר יגיד: לא.

רן אפרתי: במקביל אני תומך בהצעה שהצעת בזמנו, לסגור את ערוץ 33.

רן אפרתי: זה יחסוך הרבה כסף לרשות השידור.

אופיר אקוניס: אדוני השר, אחזור על ההצעה שלי בפניך כי אתה יכול להביא הצעה כזאת לממשלה כשר הממונה על רשות השידור.

אופיר אקוניס: ייעודו הבסיסי של ערוץ 33 היה נכון וחיובי, לשדר לארצות המזרח התיכון, להעביר הסברה וכן הלאה, אבל אני סבור שזה לא קורה כרגע.

אופיר אקוניס: אחוזי הצפייה בו הם פרומילים, למרות שמר אלי ניסן יושב כאן ומשדר שם את המהדורה בערבית.

אופיר אקוניס: צריך לחשוב על איזה פתרון יצירתי, שבין 60-70 מיליון שקל הוצאה על ערוץ 33 יתקיימו פשוט במקום אחר, אולי בערוץ הראשון, ופשוט לוותר ערוץ 33.

אופיר אקוניס: אתה רוצה לשמור אותו, תשמור אותו, אבל אל תשדר בו.

אופיר אקוניס: אינני יודע איך זה נקבע.

אופיר אקוניס: במצב שבו נמצאת רשות השידור כעת זה רעיון הגיוני.

רן אפרתי: רק שמר בראל לא יתרגז על סגירת ערוץ 33 ...

אופיר אקוניס: אני לא יודע מה מעמדו של מר בראל כרגע.

אופיר אקוניס: מנכ"ל לשעבר הוא כמו חבר כנסת לשעבר?

אופיר אקוניס: ...

אופיר אקוניס: דרך אגב, לא הלך לו עם הרעיון הזה.

אופיר אקוניס: הרעיון הבסיסי היה נכון, לקיים הסברה ישראלית למזרח התיכון.

אופיר אקוניס: זה לא כל-כך הצליח.

אופיר אקוניס: זה לשיקולך, אדוני השר.

אופיר אקוניס: אולי כאשר תדבר תתייחס גם לערוץ 33.

אופיר אקוניס: אני לא יכול להביא את זה כהצעת חוק פרטית בניגוד לעמדת הממשלה, בשל כמה טעמים.

אופיר אקוניס: קודם כול אני חבר בקואליציה ולא אציע הצעה שלא מתואמת עם הממשלה.

אופיר אקוניס: אשמח אם הממשלה תביא את זה או שתתמוך בי.

ברוך אסקרוב: כבוד השר וכבוד היושב-ראש, מה עמדתכם באשר לדחיית הקיצוצים ברשות השידור?

אופיר אקוניס: תיכף נשמע.

אופיר אקוניס: תיכף נתחיל לסכם.

אבי גור: אני רוצה להסכים עם מה שאמרת קודם, שרשת קליטת העלייה (רק"ע) לא תיסגר ורשות השידור לא תיסגר.

אבי גור: יש לי ניסיון בעבודה עם משרד האוצר.

אבי גור: אני קורא לזה תקציב צבוע.

אבי גור: אני מבקש שיפסיקו להתקיים ישיבות בוועדה על רק"ע מכיוון שתתקבל החלטה שהתקציב הזה צבוע.

אבי גור: ולא רק שהתקציב צריך להיות צבוע, כלומר שלא פוגעים בו והוא לא בא יותר כשק חבטות, אלא אני מבקש גם שתהיה העדפה מתקנת על כל האפליה שנעשית לאורך כל השנים, שחובטים ברק"ע וכתוצאה מכך כל הזמן אנחנו צריכים להיאבק על רק"ע ולא מספיקים להיאבק על כך שמגיע לדוברי שפות נוספות בישראל, ובמיוחד לילדים, לשמוע את שפת המקור, את שפת המסורת.

אבי גור: באיחוד האירופאי לא מלמדים רק שפה זרה אחת, אלא השאיפה שם ללמד 5 שפות זרות.

אבי גור: ולנו כאן יש אוצר – ילדים מגיעים מבית שתומך בשפה נוספת, וכאן רוצים לסגור את אחד המקורות שלהם לשימור השפה ולשימור המסורת.

אריה שקד: לא רוצים לסגור את רק"ע.

אריה שקד: אני לא יודע למה חוזרים לדיון הזה.

אריה שקד: נאמר במפורש שאין כוונה כזאת.

אריה שקד: זה לא עומד על הפרק.

אבי גור: אני לא מוכן להגיע לכאן שוב בשנה הבאה לישיבה על סגירת רשת רק"ע.

אבי גור: אני רוצה שיהיה תקציב צבוע לרק"ע ושההצהרה של יושב-ראש הוועדה תתקבל לשנים רבות.

אבי גור: חבל על הזמן של כולנו.

אבי גור: זאת הבקשה שלי.

אבי גור: באותה מידה אני מבקש להגיד שצריך להגן את האינטרסים של הילדים.

אבי גור: הם לא באים לכאן, אבל זכותם לקבל גם בשנים הבאות את אותה מכסת שידור כפי שקיבלו בשנים קודמות.

אבי גור: אני יושב-ראש ארגון ההורים הארצי ואני מגן כאן על הילדים.

אבי גור: אדוני השר, אתה גם סייעת לנו בנושא טיפולי השיניים שעלה בזמנו בכנסת.

אבי גור: אני מודה לך על כך פעם נוספת, ובאותו אופן אני מבקש שתסייע לנו כאן, שלרשת רק"ע ולתוכניות לילדים יהיו תקציבים צבועים ולא יפגעו בהם.

אבי גור: אני מבקש שתהיה הערכה לאנשים שעובדים ברשות השידור.

אבי גור: יש לי ניסיון בעבודה גם עם רשתות אחרות, לא רק עם רשות השידור.

אבי גור: אני יכול להגיד לכם שעומק הירידה לפרטים ברשות השידור בהכנת הכתבות, גם ל"מבט לחדשות", לעומת ערוצים מסחריים, הרבה יותר עמוק.

אבי גור: ברשות השידור מקדישים הרבה יותר זמן ומגיעים להרבה יותר דברים.

אבי גור: אלה דברים שחשוב לי להגיד.

אבי גור: הדבר האחרון הוא השוואה למדינות אחרות.

אבי גור: בכל תחום אנחנו רוצים שמדינת ישראל תהיה בין 10 המדינות המובילות בעולם.

אבי גור: אם נשווה את רשות השידור למדינות אחרות בעלות אותו סדר גודל של אוכלוסייה, כמו למשל דנמרק שיש בה 7 מיליון תושבים, או אם נשווה אותה למדינות הגירה כמו אוסטרליה, קנדה וארצות-הברית, תראו שברשות השידור עושים עבודה טובה, ועושים אותה ב-cost נמוך.

אבי גור: אתם צריכים להביא את זה בחשבון ולבקש ממרכז המידע והמחקר של הכנסת להכין לוועדה סקירה.

אבי גור: כל הכבוד שהבאתם את הנתונים, אבל יש כאן כלי העבודה של הכנסת, מרכז המידע והמחקר של הכנסת, והוא צריך להביא לחברי הכנסת אישור למה שאתה הבאת, אדוני המנהל.

אבי גור: אני תומך בך, שלא תבין לא נכון.

אבי גור: זה הכול.

אבי גור: תודה רבה.

גדי בן יצחק: אגב, ועדת הכנסת אמרה אותו דבר בעניין הזה.

מוטי שקלאר: אלה נתונים שכל אחד יכול להגיע אליהם.

מוטי שקלאר: אדוני היושב-ראש, במסגרת הדיון על התקציב, כשמדברים על מיליון שקלים פה ומיליון שקלים שם כדאי גם להסתכל בשקף.

מוטי שקלאר: אני לא מזלזל בשום מיליון שקלים, אך תראו את ההכנסות מאגרה במדינת ישראל ביחס למדינות אחרות.

אופיר אקוניס: סדר המדינות הוא שוויץ בראש ואחריה דנמרק, אוסטריה, נורבגיה, פינלנד, גרמניה, שוודיה.

אופיר אקוניס: אלה מדינות שהתל"ג שלהן הרבה יותר גבוה.

מוטי שקלאר: אנחנו נמצאים במקום האחרון בעולם.

גדי בן יצחק: התל"ג שלנו כמו של אנגליה.

גדי בן יצחק: תסתכל על אנגליה ותסתכל עלינו.

אופיר אקוניס: אולי בשנה האחרונה לא כל-כך הולך להם ...

מוטי שקלאר: כדאי לקיים פעם דיון למה ישראל נמצאת במקום האחרון בגובה האגרה.

אופיר אקוניס: אילו זה היה תלוי בי הייתי מקיים כאן דיונים בנושא רשות השידור עוד הרבה יותר שעות, אך נבצר ממני.

אופיר אקוניס: אני רוצה להגיב לדבריו של מר אבי גור.

אופיר אקוניס: אני אומר גם למנכ"ל וגם לעובדים, והם יכולים להעביר את זה גם ל"אנשים בחצר", כפי שאמר מר אסקרוב – סביב השולחן הזה, החל מן השר והמשך בי ובחברי הכנסת האחרים יש הערכה רבה ועמוקה לעבודה היסודית והטובה שעושים עיתונאי רשות השידור.

ברוך אסקרוב: אדוני היושב-ראש, הרשה לי לקטוע אותך.

ברוך אסקרוב: החשש שלנו כעיתונאים, כאשר אומרים לנו "שידור ציבורי" אנחנו אפילו נעלבים.

ברוך אסקרוב: אנחנו לא שידור ציבורי.

ברוך אסקרוב: גם בשוודיה יש שידור ציבורי.

ברוך אסקרוב: אנחנו שידור עברי ישראלי, עם מודעות עצמית לשליחות שלנו.

ברוך אסקרוב: הרבה חבר'ה יכלו לעבוד בהמון מקומות אחרים, אבל עושים את זה ברשות השידור.

ברוך אסקרוב: הבית שלי הוא בית של משרתי מדינה, ואני רואה את עצמי כממשיך ועושה את זה גם היום.

ברוך אסקרוב: כמו בצבא, כמו במשטרה, להבדיל, גם כאן.

ברוך אסקרוב: ולא שזאת מין תחנה שאם לא הלך בערוץ 2 אז עכשיו נהיה אולי פה ומחר אולי במקום אחר.

ברוך אסקרוב: כך אנו רוצים שיתייחסו אלינו.

אופיר אקוניס: אני באמצע דבריי.

אופיר אקוניס: כך מתייחסים אליכם.

אופיר אקוניס: גם מהדורת החדשות, גם הרדיו על כל גווניו ועל כל רשתותיו – אני אומר את זה למנהל הרדיו כל הזמן – העבודה שלכם טובה.

אופיר אקוניס: יש האזנה גבוהה מאוד לשידורי קול ישראל לפי כל הנתונים שאני רואה של TGI, על אף כל הבעייתיות של הירידה בשיעור החשיפה לטובת האינטרנט.

אופיר אקוניס: הצעירים רואים גם תוכניות – ממש נדה

אופיר אקוניס: מתי כאשר שמעתי בסוף השבוע שחברים של הבן שלי מגן החובה צופים ב"הישרדות".

אופיר אקוניס: זה חמור מאוד בעיניי, זאת תופעה חמורה.

אופיר אקוניס: לכן צריך שידור ציבורי חזק שיאזן.

אופיר אקוניס: גם "האח הגדול", דרך אגב.

אופיר אקוניס: אבל אי אפשר להתחרות בזה, החיים ממשיכים.

אופיר אקוניס: אני גדלתי על תוכניות שלדאבון הלב פסו מן העולם והן מצוינות, תוכניות שעשתה רשות השידור דרך אגב, ונדמה לי שגדלתי די בסדר, וגם האזנתי לרדיו הציבורי, לא האזנתי לתחנות אחרות.

אופיר אקוניס: כאשר הייתי חוזר מבית-הספר הייתי מאזין לרשת ג'.

אופיר אקוניס: היום כבר פחות כי הזמן שלי לא בידיי.

אופיר אקוניס: נעשית עבודה חשובה ברשות השידור, בשידור הציבורי, ולמרות כל הניסיונות של חבר הכנסת אורון להטיל אשמה על ממשלתנו, על השלטון שלנו, כביכול נעשים ניסיונות לסגור את רשות השידור – הוא מרבה כל-כך לדבר על זה, אולי הוא רוצה בכך בעצמו, אינני יודע.

אופיר אקוניס: לא נעשה את זה.

אופיר אקוניס: חבל על הזמן.

אופיר אקוניס: נטפל בעניין הזה, אבל נטפל בו בצורה יסודית.

אופיר אקוניס: לא סתם אנחנו שואלים את השאלות, אדוני המנכ"ל, כי אנחנו דואגים לרשות השידור.

אופיר אקוניס: לא כי אנו רוצים לפגוע ברשות השידור.

אופיר אקוניס: לא בעובדים, לא בעיתונאים ולא בטכנאים.

מוטי שקלאר: הגענו לשעת האמת.

מוטי שקלאר: כשמדברים על קיצוץ של עשרות מיליוני שקלים, אין קיצוץ דה לוקס.

מוטי שקלאר: אמרתי את זה כמשל כמה פעמים.

מוטי שקלאר: זה דומה למי שמקבל משימה להגיע לאילת ונותנים לו דלק שמספיק עד לצומת הערבה.

מוטי שקלאר: מה לעשות, הוא נתקע בצומת הערבה ולא מצליח להגיע לאילת.

מוטי שקלאר: אנחנו בדיוק באותה מתכונת.

מוטי שקלאר: נעצרתי במפעלי סדום עכשיו.

אופיר אקוניס: אבל הדלק הלך.

אופיר אקוניס: לא קיבלנו עדיין תשובה על העלייה ב-1.2 מיליון שקל בהוצאות ההנהלה ואחר-כך ראינו עלייה בהוצאות בפרמטרים נוספים.

אופיר אקוניס: זה פרט לסעיף השכר שבא במקום אחר, אדוני סמנכ"ל הכספים, בהוצאות קשיחות עיקריות.

אופיר אקוניס: כלומר יש שכר, פעולות קבועות וכדומה.

ערן הורן: אלה שתי צורות הצגה שונות.

אופיר אקוניס: אגב, התזמורת עובדת עדיין?

מוטי שקלאר: עדיין עובדת ואנחנו צריכים לשלם.

מוטי שקלאר: בעיניי זה אבסורד.

מוטי שקלאר: כאשר אין כסף לשידורים אני צריך להחזיק תזמורת.

אופיר אקוניס: מה אתה מציע שנעשה עם התזמורת?

מוטי שקלאר: אם מדינת ישראל, עיריית ירושלים או קרן ירושלים סבורות שנכון שתקום תזמורת בירושלים אז אנא יתכבדו וישלמו.

אופיר אקוניס: אולי צריך לדבר עם שרת התרבות, לראות איך ניתן להמשיך את פעילותה של התזמורת.

מוטי שקלאר: אבל לא באמצעותנו.

אופיר אקוניס: אגב, היא גם תאבד את השם שלה: "התזמורת הסימפונית של רשות השידור ירושלים".

גדי בן יצחק: נלך חצי-חצי.

מוטי שקלאר: כשהיו הכנסות של מיליארד שקל, זה היה נכון.

מוטי שקלאר: אבל לא היום.

אופיר אקוניס: כיצד הוחלט שרשות השידור צריכה להחזיק תזמורת?

מוטי שקלאר: בהרבה גופי שידור ציבורי יש תזמורת.

קריאה: התזמורת קיימת כבר יותר מ-70 שנים.

גדי בן יצחק: כפי ששיפצנו את שערי צדק.

גדי בן יצחק: תמיד יש כספי אגרה, זה בסדר ...

אופיר אקוניס: מה קורה בשערי צדק?

מוטי שקלאר: אם תמצאו דרך למכור את שערי צדק ושהכסף יילך לרשות השידור, אנחנו נשמח.

אופיר אקוניס: של מי הקרקע?

מוטי שקלאר: שלנו, אבל זה משועבד לבנקים.

מוטי שקלאר: ייתכן שהממשלה דרך זה יכולה לעזור לנו.

מוטי שקלאר: שמדינת ישראל תאמץ את שערי צדק ותשחרר את הכסף.

רחל קרמרמן: לא רק מבנה שערי צדק הישן משועבד לבנקים.

אופיר אקוניס: אני לא מבין, זה אפשרי?

מוטי שקלאר: המבנה משועבד לבנקים.

אתי בנדלר: אפשר שהבעלות תעבור על שם המדינה.

אורן משה: צריך להחזיר הלוואה של משכנתה גבוהה מאוד.

אתי בנדלר: ייתכן שהבנקים יסכימו שהשיעבוד יהיה של המדינה.

מוטי שקלאר: לי אין התנגדות מחר להיות בקרוונים.

מוטי שקלאר: אני רגיל לזה.

גדי בן יצחק: ההלוואה היתה גבוהה כי הקרקע לא היתה שלנו, ועכשיו אנחנו צריכים לשלם על זה.

ערן הורן: התוכנית המקורית, שעדיין רלוונטית, היתה להעביר את כל מתקני הרשות, שדי קבורה בירושלים, למתחם שערי צדק.

ערן הורן: נכון להיום הקרקע היא של רשות השידור, משועבדת לבנקים, וערך החוב לבנקים עולה על ערך השוק.

מוטי שקלאר: זאת ההיסטוריה שהשאירו לנו.

אופיר אקוניס: זה דיון מרתק.

אבי גור: צריך ללכת עם השר לראש הממשלה, כל הוועדה צריכה לבוא אתו, ולהכפיל את התקציב, ולא לדבר על קיצוצים.

אבי גור: מספיק! הטבלה מראה את זה.

אופיר אקוניס: אחרי שנצא מכאן נלך לראש הממשלה, אבל רק השר ואני.

מיטל בשרי: בתוכנית ההתייעלות של רשות השידור שהוצגה כאן רואים שציבור הצרכנים עומד להיפגע שוב, לצערנו הרב, אם בקיצוץ מהדורת "מבט", אם בשידורי הרדיו שהוצע שיופסקו ב-11 בלילה, אם בפגיעה בכל הפעילות של הטכנאים או השדרנים שיעברו ל-4 ימי עבודה.

מיטל בשרי: כל הדברים הללו יובילו לפגיעה בציבור הרחב.

מיטל בשרי: הגיע הזמן לעשות סוף לכל הדברים האלה.

מיטל בשרי: או לתקצב את רשות השידור על-ידי הממשלה באיזה אופן, שתסתיים כל הסאגה הזאת.

מיטל בשרי: הקפאת ההפחתה באגרה לא תועיל בסך הכול.

מיטל בשרי: זה כמו כוסות רוח למת.

מיטל בשרי: הגיע הזמן להסדיר את ענייני רשות השידור ולהתחיל מהתחלה את כל הסיפור הזה.

מיטל בשרי: לא יתכן שהציבור ימשיך להיפגע עוד ועוד.

מיטל בשרי: הגיע הזמן לסיים את כל הסיפור הזה.

ברוך אסקרוב: זה הרפורמה.

ברוך אסקרוב: צריך לרתום את כל האמצעים לזה.

גדי בן יצחק: אם הקיצוצים שעליהם מדברת ההנהלה ייכנסו לתוקף, נגמר העניין.

ברוך אסקרוב: הם נכנסו לתוקף ב-1 בינואר.

גדי בן יצחק: הם ייכנסו לתוקף השבוע.

אופיר אקוניס: כלומר את מתנגדת.

ברוך אסקרוב: הקיצוצים נכנסו לתוקף.

ברוך אסקרוב: אנחנו מבקשים שהם יידחו ל-3-4 חודשים.

אופיר אקוניס: אתה יכול לדחות את הקיצוצים ל-3-4 חודשים כהצעתו של מר אסקרוב?

מוטי שקלאר: גם כך אני מקצץ רק מחצית מן הגירעון.

מוטי שקלאר: אם אדחה את זה ב-3 חודשים, גם מחצית מן הגירעון לא אצליח לכסות.

מוטי שקלאר: חייבים להתחיל לנקוט בצעדים וכל החישוב הוא מ-1 בינואר.

מוטי שקלאר: הדבר הגרוע ביותר שיהיה, בואו נאמר שלא אקצץ שום דבר, שתגיד לי שמ-1 במרס עליי להתחיל לקצץ בגדול, ואז המשמעויות הן כאלה שאתה לא רוצה להגיע אליהן.

מוטי שקלאר: אז יגידו לי: לא, אתה לא יכול כשידור ציבורי להפסיק את זה ולהפסיק את זה, ואז הגירעון יגדל כי לא אצליח לקצץ.

ברוך אסקרוב: קשה לי משהו להבין, אדוני המנכ"ל.

ברוך אסקרוב: הרי יש כאן הקלה שייתכן שוועדת הכלכלה תקדם.

מוטי שקלאר: אז הגירעון יהיה של 100 מיליון שקל ולא של 130 מיליון שקל.

גדי בן יצחק: כמה מזה חוזר למשרד האוצר כדמי תדרים, כתשלומים, הקלה שערוץ 10 וערוץ 2 קיבלו ואנחנו לא?

גדי בן יצחק: למה צריך לקחת רק מן העובדים שאמורים להמשיך לעבוד כרגיל כדי שהמאזינים והצופים לא יילכו הביתה מבלי לחזור?

ברוך אסקרוב: אני מתקשה להבין.

ברוך אסקרוב: אם חשבנו על גירעון של 130 מיליון שקל, כפי שהצגת, ויש הקלה של 30 וכמה מיליוני שקלים לפחות, או שהיא תתבטא בגודל או שהיא תתבטא בזמן.

ברוך אסקרוב: אנחנו מבקשים שזה יהיה בזמן, כדי שנתפנה לעסוק ברפורמה.

מוטי שקלאר: גירעון של 100 מיליון שקל הוא מספיק כבד כדי להתחיל לכסות אותו כבר היום.

מוטי שקלאר: קל וחומר שאני בסך הכול מקצץ נכון לעכשיו רק 50 מיליון שקל.

מוטי שקלאר: אם אדחה את זה לחודש מרס לא אצליח לקצץ 50 מיליון שקל.

מוטי שקלאר: זה אומר שאצטרך לקצץ רק כ-30 מיליון שקל, אינני יודע כמה, צריך לחשב את זה.

מוטי שקלאר: אני לא יכול עם גירעון של 100 מיליון שקל לבוא לוועד המנהל ולאשר קיצוץ של 30 מיליון שקל בלבד.

מוטי שקלאר: אני אומר לכם כל הזמן ואתם מנסים להתעלם מזה.

אבי גור: אבל תדבר על תוספת.

אבי גור: בבקשה, בואו נפסיק לדבר על קיצוץ.

מוטי שקלאר: זאת המלחמה שלי ביחד אתך.

גדי בן יצחק: אדוני המנכ"ל, אני לא מבין.

גדי בן יצחק: אמרת שכ-60% מהוצאות רשות השידור הן הוצאות שכר.

גדי בן יצחק: קיצוץ בשכר הוא קיצוץ בתוצר, אז זה שֵם אחר לקיצוץ בשידורים.

גדי בן יצחק: למה ללכת מסביב?

מוטי שקלאר: נכון, גם התוצר ייפגע.

גדי בן יצחק: אז אנחנו מקצצים בשידורים.

גדי בן יצחק: בואו נקרא לילד בשמו.

ברוך אסקרוב: וגם השכר ייפגע.

מוטי שקלאר: מה אתם רוצים, שלא נקצץ?

ברוך אסקרוב: כן, ואפשר להאיץ את הדיונים על הרפורמה.

ברוך אסקרוב: הם יותר מדי נינוחים.

צבי גרזון: תבטל חוזים, תבטל הסכמים, תבטל התקשרויות שלא נדרשות.

אופיר אקוניס: תודה, הבנו את העניין.

ברוך אסקרוב: אולי הוועדה כאן יכולה להנחות ואולי אפילו להתנות.

צבי גרזון: קודם כול, אני מבקש להודיע שלא נוכל להמשיך להיפגש בצורה סדירה בדיוני הרפורמה כאשר מכים בנו בכל דרך אפשרית.

צבי גרזון: אני בטוח שחלק מזה בא ממשרד האוצר כדי איכשהו לאלץ אותנו לקבל דברים שאנו לא מסוגלים, שאסור לנו לקבל, למען העובדים שלנו.

צבי גרזון: אני מבקש לאשר את ההקפאה בקיצוץ האגרה, בתנאי שלא יפגעו במתכונת השידורים, שלא יפגעו בשירות שאנו נותנים למשלמי האגרה ושלא יפגעו בשכר העובדים.

מוטי שקלאר: אתה בעד הורדת האגרה, שהגירעון יהיה גדול יותר?

צבי גרזון: לא, להיפך.

אבי גור: נגיד שיש שינוי כתוצאה מן הישיבה היום ושמעתה מדברים על תוספת.

צבי גרזון: אדוני היושב-ראש ואדוני השר הנכבד, יש אפשרות לצמצם בהיקף גדול מאוד בחוזים אישיים, בהוצאות גדולות מאוד.

צבי גרזון: יש דוגמאות רבות, ואני לא רוצה להזכיר שמות, של מזכירות שמקבלות שכר כולל, כולל שעות נוספות, ולא משנה אם כן באות או לא באות, אם יש בכך צורך או אין בכך צורך.

צבי גרזון: יש כל מיני פרשני ספורט, לא מסתפקים בשניים אלא יש 10 פרשני ספורט שכל אחד מהם מקבל למעלה מ-30,000 שקל עלות שכר.

מיטל בשרי: מזכירת המערכת - - -

אופיר אקוניס: אולי מזכירת המערכת ותיקה מאוד.

צבי גרזון: היא לא ותיקה מאוד.

צבי גרזון: היא היתה קשורה ליושב-ראש הקודם באיזו צורה.

צבי גרזון: נותנים לאנשים מקורבים, לחברים, שכר בלתי סביר, לא הגיוני, וזה על חשבון כלל העובדים, ואחר-כך בוכים שאין כסף.

צבי גרזון: יש שוליים רחבים מאוד שבהם ניתן לקצץ.

ברוך אסקרוב: אני מבקש להבהיר דבר מה שאולי לא ידוע או לא חלחל.

ברוך אסקרוב: השכר של מרבית העובדים הרגילים, שבעצם הם הכוח האמיתי, הצבא הגדול של רשות השידור, התלוש שאנו מביאים הביתה מורכב משכר יסוד וממרכיב נוסף שהוא פונקציה של פעולות, של עבודות נוספות שאנו עושים.

ברוך אסקרוב: אשר על כן, כאשר המנכ"ל אומר שהשכר לא ייפגע הוא מתכוון למרכיב התשתיתי הראשון הנמוך.

מוטי שקלאר: אמרתי שהשכר ייפגע.

אופיר אקוניס: הוא אמר את זה גם בישיבה הקודמת.

ברוך אסקרוב: סליחה.

ברוך אסקרוב: כאשר הפעולות נפגעות, שכרנו נפגע.

ברוך אסקרוב: אבל אנחנו מדברים גם על הפעולות, אכפת לנו גם מן הפעולות.

ברוך אסקרוב: לכן אמרתי שלמשל כתבים מן השורה הראשונה, בסוף יום רביעי אמורים על-פי השיטה הזאת לחדול, ואז לא יהיה לך CNN ישראל לא ביום חמישי, לא ביום שישי ולא בשבת.

אופיר אקוניס: מנהל הרדיו התחייב לקיים את רשת ב' כ-CNN במשך כל ימות השבוע.

אריה שקד: הם אמורים לקבל אישור מראש לפעולות שלהם בימי חמישי עד שבת.

ברוך אסקרוב: הרשת תתקיים כרשת, אבל השירות לא יינתן.

ברוך אסקרוב: העלות לא גדולה להחזיק משדר פתוח, אבל האנשים שמביאים את הידיעות ה-CNN'יות לא מגובים בשכר.

ברוך אסקרוב: דורשים מהם לעשות את זה בחינם ואוסרים עליהם לכאורה להתייצב, כי ההתייצבות פירושה שכר.

ברוך אסקרוב: אבל ההתייצבות פירושה שירות CNN.

ברוך אסקרוב: הרי לא מתייצבים רק בשביל להחתים כרטיס.

גדי בן יצחק: הרעיון פשוט: מי שהוא כתב כנסת, מכיוון שאין עבודה בכנסת בימי שישי ושבת לא יהיה כתב בסוף השבוע והוא לא צריך לקבל שעות נוספות.

ברוך אסקרוב: וכך גם כתב המדיני, כתב הצבאי וכן הלאה.

אופיר אקוניס: אדוני המנכ"ל, אתה יכול, כפי שהציע מר אסקרוב, להודיע על הקפאת הקיצוצים ל-3 חודשים לפחות?

אופיר אקוניס: זה דבר אפשרי מבחינה כספית?

מוטי שקלאר: לעניות דעתי, לא.

מוטי שקלאר: זה לא לוקסוס.

מוטי שקלאר: אלה לא קיצוצי לוקסוס, לצערי הרב.

מוטי שקלאר: אי אפשר לתפוס את המקל משני הקצוות שלו, גם לקצץ 50 מיליון שקל, וזה לא דבר של מה בכך, וגם להגיד: תחכה עם זה חצי שנה.

מוטי שקלאר: זה לא הולך.

ברוך אסקרוב: אז מי ידון על הרפורמה?

צבי גרזון: למה הגענו לגירעון כזה?

אופיר אקוניס: תיכף נשמע את השר הממונה על רשות השידור.

אופיר אקוניס: הקפאה של כל ההתקשרויות החדשות שאינן קשורות לשידור עצמו, את זה צריך ב-3 חודשים הקרובים לפחות, אם לא ב-6 החודשים הקרובים, לעשות.

אופיר אקוניס: ממש להקפיא את כל ההתקשרויות הללו, את כל הגיוס של הרכבים החדשים, את ה"כוכבים" שאין להם קשר לרשות השידור.

רחל קרמרמן: בוועד המנהל נתקבלה החלטה על קיצוץ כל ההתקשרויות החדשות.

אופיר אקוניס: אני מדבר על הקפאה מוחלטת.

קריאה: מה עם ההתקשרויות הישנות?

אופיר אקוניס: מתי נתקבלה ההחלטה, בישיבה האחרונה ביום חמישי?

רחל קרמרמן: היו שלוש ישיבות רצופות ובאחת מהן נתקבלה ההחלטה.

אופיר אקוניס: אדוני המנכ"ל, את זה אני מבקש שתאמר לפרוטוקול.

אופיר אקוניס: זאת צריכה להיות התחייבות של המנכ"ל.

אופיר אקוניס: יועצים חיצוניים, יועצי אסטרטגיה, רכבים וכדומה – הכול צריך להיות מוקפא.

מוטי שקלאר: אני לא יודע על אילו חוזים אישיים אתה מדבר.

אופיר אקוניס: חוזים עם אנשים שאינם עובדי רשות השידור.

קריאה: למשל חברת פיל"ת.

קריאה: בשם הרפורמה יש הרבה יועצים חדשים.

מוטי שקלאר: אני לא יכול להקפיא את הרפורמה.

ברוך אסקרוב: עצם נקיטת צעדי הקיצוצים מקפיאה את הרפורמה.

מוטי שקלאר: יש יועצים במשורה שמכינים את הרפורמה ובבוא העת, בהנחה שתהיה רפורמה, צריך להכין את התשתית לפרישה של 700 עובדים ואי אפשר לעשות את זה בלי חברה מקצועית שמבינה בתחום הזה.

מוטי שקלאר: בשידורים אנחנו מקצצים כל דבר שזז.

מוטי שקלאר: אתן לך דוגמה.

מוטי שקלאר: החודש קיבלו מכתבים כל מגישי התוכניות שמחוץ לעובדי רשות השידור, אנשים שגייסנו בשנתיים האחרונות לצורך הגשת תוכניות, כמו מר בן כספית מגיש "יומן לחדשות", כמו מגישי התוכנית המשפטית ומגישת "ביקורת טי-ווי" – תוכנית שעוסקת בתקשורת.

אופיר אקוניס: אמרתי: חוזים שאינם קשורים לשידור.

מוטי שקלאר: הם קיבלו הודעה שמפסיקים את עבודתם.

מוטי שקלאר: זאת פגיעה לא פשוטה, גם באנשים הללו וגם במיצוב שלנו.

אופיר אקוניס: הופסקה עבודה של מי?

מוטי שקלאר: כל המגישים החיצוניים שגייסנו בתקופה האחרונה, כמו מר בן כספית, כמו גברת ליאת מודריך, כמו מר חיליק גוטמן.

מוטי שקלאר: כל אלה שמגישים תוכניות היום ייצאו מרשות השידור והתוכניות הללו יוגשו רק על-ידי אנשים של רשות השידור.

אופיר אקוניס: או שיעבדו בהתנדבות, כפי שעושים ברדיו.

ברוך אסקרוב: הם לא בוטלו.

ברוך אסקרוב: הם יאושרו אישור מיוחד.

ברוך אסקרוב: לא שמענו אחרת.

מוטי שקלאר: כל אחד כאן רוצה לשמוע מה שהוא רוצה.

אופיר אקוניס: אנחנו מבינים את הצורך ב"טאלנטים" בעולם תחרותי.

מוטי שקלאר: אבל הוצאנו אותם.

אופיר אקוניס: לא דיברנו עליהם.

אופיר אקוניס: דיברנו על יועצי תדמית, יועצים אסטרטגיים, כל מיני דברים כאלה.

מוטי שקלאר: היות ואני מבין מאין הדברים מגיעים, יש כאן כמה אנשים שאוהבים לייצר הכול כדי לבלום את התהליכים.

מוטי שקלאר: בחצי השנה האחרונה בסך הכול 3 אנשים קיבלו רכבים, והוצדק לתת להם רכבים.

מוטי שקלאר: אתה רוצה שאכנס לפירוט פרסונלי כזה – אני סבור שזה לא נכון.

צבי גרזון: הם צריכים להגיע מהגבעה הצרפתית לרוממה.

מוטי שקלאר: תפסיקו לדבר על רכבים.

מוטי שקלאר: כתבת שנוסעת בכל רחבי הצפון צריכה רכב, אז בואו לא נהיה קרתניים.

מוטי שקלאר: הכנסת הרי נתנה רכב לכל חבר כנסת כי הבינה שזה זול יותר.

אופיר אקוניס: דיברנו על הוצאות שלא למטרות השידור.

מוטי שקלאר: בוודאי שיש יועצים למקום שמחזיק 1,900 עובדים ושתקציבו 900 מיליון שקל.

מוטי שקלאר: שלא יהיו יועצים?

מוטי שקלאר: השאלה אם הם מועסקים בצורה מדודה.

מוטי שקלאר: אתה רוצה שלא יהיו יחסי ציבור לרשות השידור?

מוטי שקלאר: מי יידע על התוכניות שלנו?

מוטי שקלאר: מי ידע ששידרנו ביום חמישי את מפגש חיל האוויר?

מוטי שקלאר: לא ידעו, משום שאין לי מספיק כסף ליחסי ציבור.

מוטי שקלאר: למה רק 6% צופים ב"אקסודוס"?

מוטי שקלאר: כי אין מספיק יחסי ציבור.

מוטי שקלאר: אנו בוודאי צריכים את הדברים הללו.

קריאה: מן האולפן בתל-אביב לא ישלחו לקריית שמונה.

אופיר אקוניס: יש מכרז חדש ליחסי ציבור?

אופיר אקוניס: תבקש מאחד העובדים במשרד דוברת רשות השידור שיעשה את יחסי הציבור, או מאנשי ההנהלה.

אופיר אקוניס: אין כסף ואי אפשר להוציא.

אופיר אקוניס: לא צריך.

אופיר אקוניס: איפה אנשי משרד האוצר?

אופיר אקוניס: היום אני מאמץ את התפיסות שלכם על התייעלות ולא מקבל מכם גיבוי ...

אורן משה: תן לי סימן ואתחיל לגבות אותך ...

אופיר אקוניס: אני לא צריך לתת סימן.

אופיר אקוניס: אתה שומע את הדברים.

מוטי שקלאר: אני לא מדבר על שלייקעס.

מוטי שקלאר: צריך מקלות שעליהם נתקיים.

מוטי שקלאר: אם אתם רוצים לקצץ את כל המקלות, זה דרך אחרת לסגור את רשות השידור.

אופיר אקוניס: אבל לא נסגור.

אופיר אקוניס: אם יש עיתונאים שלטענתם – ואני שומע את זה כאן לראשונה – אם ביום חמישי בשבוע הכתב לענייני כלכלה עדיין משדר כי הבורסה עובדת ושוק ההון עובד ולפעמים אפילו ועדות הכנסת עובדות בימי חמישי וצריך לסקר אותן, העובדים לא מקבלים עבור זה שכר.

אופיר אקוניס: הם מקבלים את שכר היסוד שלהם, שהוא נמוך מאוד בשירות המדינה, אבל איש יחסי הציבור יקבל חוזה עתק, אני משער שכך זה יהיה.

צבי גרזון: לא יקבל.

צבי גרזון: כבר קיבל.

צבי גרזון: אדוני היושב-ראש, למה אנחנו צריכים עשרות פרשני ספורט?

צבי גרזון: אני לא מבין.

צבי גרזון: קול ישראל היא תחנת ספורט?

צבי גרזון: עשרות פרשני ספורט, שכל אחד מהם מקבל שכר מדהים, מעל 30,000 שקל עלות שכר.

צבי גרזון: הם לא עובדי רשות השידור.

צבי גרזון: הם מועסקים בחוזים אישיים, בחוזי בכירים.

צבי גרזון: איפה נשמע דבר כזה?

אריה שקד: יש כאלה בקול ישראל?

אריה שקד: תספר לי עליהם ...

צבי גרזון: למה יש כל-כך הרבה סמנכ"לים שלא עושים כלום ומקבלים כל-כך הרבה כסף?

צבי גרזון: למה יש אנשים שכבר לא ממלאים את תפקידם, עזבו את תפקידם לפני שנים וממשיכים לקבל רכב צמוד, משכורת ושעות נוספות?

צבי גרזון: למה?

צבי גרזון: אנשים כבר לא ממלאים את תפקידם, החליפו אותם, יש כבר מחליפים.

צבי גרזון: למה הם ממשיכים לקבל משכורות עתק, רכב צמוד וכל מיני הוצאות?

צבי גרזון: ולנו פוגעים בשעות הנוספות, פוגעים לנו בכוננות שזה צורך קיומי לרשות השידור.

צבי גרזון: אני רוצה לדעת, כך ההנהלה מתנהלת?

מוטי שקלאר: אני יכול לענות לאיש המתלהם?

צבי גרזון: אני לא מתלהם.

צבי גרזון: אני מדבר מתוך כאב.

אופיר אקוניס: הוא מדבר מדם לבו.

מוטי שקלאר: הוא לא מדבר מדם לבו.

צבי גרזון: כן, אני אומר את זה מדם לבי, ולא חשפתי עדיין הכול.

צבי גרזון: יש לי עוד הרבה לחשוף.

מוטי שקלאר: תחשוף מה שאתה רוצה.

צבי גרזון: עדיף שלא אחשוף את הדברים האלה.

אופיר אקוניס: אתה לא יכול להגיד דברים כאלה כי הם כבר יופקעו מן הוועדה הזאת ויעברו לוועדה אחרת.

צבי גרזון: אני אומר דברים לא נכונים?

אופיר אקוניס: זאת לא הוועדה לענייני ביקורת המדינה.

צבי גרזון: אדוני היושב-ראש, אני אומר דברים נכונים ואפשר לבדוק אותם.

אופיר אקוניס: הדברים נרשמו בפרוטוקול.

אופיר אקוניס: מה שאמרת חמור.

אופיר אקוניס: אמרתי שאתה מדבר מדם לבך, אבל הבאת לכאן דברים שלא שייכים לוועדה הזאת אלא לוועדה אחרת, שבמקרה אני חבר בה.

אבי גור: אני מציע שנתרכז בילדים ובצרכנים של השידור.

מוטי שקלאר: אי אפשר שהדברים האלה יוותרו ללא מענה.

מוטי שקלאר: הדברים בלשון המעטה – כדי לא לפגוע במר צבי גרזון כי הוא מדבר אולי מדם לבו, לכן אני נזהר – רחוקים מרחק רב מן התיאור שהוא מתאר.

מוטי שקלאר: אם רוצים להיכנס לרזולוציה דקה יותר אני מוכן לעשות את זה.

מוטי שקלאר: נכון שיש 2-3 מקרים של אנשים שמשתלם שכרם הגבוה גם כאשר הם לא עובדים.

מוטי שקלאר: ניסינו להוריד את זה, אבל בהיבט המשפטי, מכיוון שיש חוזה איתם אי אפשר להוריד את שכרם.

מוטי שקלאר: עם כל הכבוד, אני לא יכול היום להתנהל גם מול בית-המשפט ולכופף את בית-המשפט או את ההלכות המשפטיות המוזרות בחלקן שקיימות ואני חייב להמשיך לשלם את שכרם גם אם הם לא עובדים.

מוטי שקלאר: אלו 3 מקרים כמדומני, וכולנו יודעים שזה נמצא בדיון בבית-הדין לעבודה ולא ניתן להפחית את שכרם כי יש להם חוזה.

מוטי שקלאר: זה הכול.

מוטי שקלאר: מכאן ועד להתגלגל לדברים שנאמרו, אני מציע שמר צבי גרזון ייזהר קצת.

צבי גרזון: אני מוכן להיזהר, אבל אני מכיר יותר משלושה עובדים כאלה.

אבי גור: אתם פוגעים בעצמכם.

אבי גור: דברו על תוספת ולא על קיצוצים.

יעקב נווה: אני רוצה לדבר על סדר עדיפות של הפקות.

יעקב נווה: בוועדת 250 האחרונה נתקבלה בקשה על-ידי ההנהלה לאשר סדרות תוצרת חוץ-לארץ, סדרות כמו "הדרדסים" ו"משפחת סימפסון" בעלויות של 4 מיליון שקל.

יעקב נווה: לא אישרתי את זה כמובן.

אופיר אקוניס: זה לא נמצא בארכיון שלכם?

יעקב נווה: סדר העדיפות צריך להיות קודם כול לסדרות תוצרת כחול-לבן.

יעקב נווה: אני מבקש שתתקבל כאן החלטה שכאשר מאשרים תקציב לסדרות, הסדרות צריכות להתחיל מכחול-לבן, ולא סדרות שלא עושות שום שירות לשידור הציבורי.

אתי בנדלר: מכוח מה מקבלים החלטה כזאת?

יעקב נווה: סרטים משודרים בכבלים ובלוויין ובכל הערוצים המסחריים.

יעקב נווה: אנחנו לא יכולים להתחרות בערוצים המסחריים בקניית סרטים.

יעקב נווה: תודה.

אורן משה: אני רוצה להתייחס לקיצוץ.

אורן משה: מבלי להיכנס לפרטים של הקיצוץ, למרות שאני מכיר אותם, אני לא יודע להגיד מה עדיף ומה כדאי לעשות.

אורן משה: אני לא רואה שום דרך שבה ההנהלה יכולה שלא לקבל החלטה כזאת.

אורן משה: מדברים כאן על גירעון בסדר גודל של למעלה מ-100 מיליון שקלים ולהנהלה אין ברירה אלא לעשות הפחתה כזאת.

אורן משה: מנכ"ל רשות השידור אומר כאן שהוא ערך בחינה יסודית והוא יודע היכן הוא יכול להוריד והיכן יש הוצאות קשיחות שאין לו שום השפעה עליהן, והוא גם אומר שזה לא מכסה את כל הגירעון שצפוי לו בסוף השנה.

אורן משה: בהינתן שלפי הדברים שהוצגו לי בסימולציות שלהם ההקפאה הזאת תעבור כאן בוועדה ועדיין לא תכסה את כל הגירעון, כלומר יהיה צורך בקיצוץ נוסף, לדעתי כל הפחתה שההנהלה יודעת להגיד: "את זה אני מסוגלת לבצע כרגע כדי להקטין את הגירעון העתידי" – זה מהלך מתבקש, ואפילו מתחייב.

גדי בן יצחק: מה תורם משרד האוצר?

גדי בן יצחק: בישיבה הקודמת היושב-ראש ביקש לדעת, אם אני זוכר טוב, כמה אתם מקבלים בחזרה מן האגרה שלנו.

אורן משה: אנחנו לא מקבלים ולו שקל מאגרת רשות השידור.

גדי בן יצחק: מה זאת אומרת?

גדי בן יצחק: אנחנו לא משלמים מסים ולא משלמים אגרות?

אורן משה: גם אני כעובד מדינה משלם מסים על שכרי.

גדי בן יצחק: אבל לא על עצם זה שאתה תופס את הקרקע של המדינה.

גדי בן יצחק: מזה אתה פטור.

גדי בן יצחק: אתה לא משלם על תדרים.

גדי בן יצחק: אנחנו משדרים על-פי חוק ומשלמים על תדרים.

אורן משה: אני מבקש שלא תגיד דברים שאתה לא יודע.

אורן משה: גם משרדי ממשלה שתופסים קרקע משלמים עבור הקרקע הזאת.

ברוך אסקרוב: אתה נציג משרד האוצר, שמצד אחד רוצה קיצוץ ומצד שני רוצה רפורמה.

ברוך אסקרוב: אלה דברים שמבחינת ההגשמה שלהם סותרים זה את זה עכשיו.

ברוך אסקרוב: כל קמב"ץ של גדוד היה בונה תוכנית נורמלית יותר.

ברוך אסקרוב: צריך להגיד את הדברים על השולחן.

רן אפרתי: משרד האוצר רוצה לשלוט ברשות השידור כפי שהוא שולט בכל גוף במדינה הזאת.

אורן משה: מר רן אפרתי, אתה טועה.

רן אפרתי: אני לא טועה בכלל.

אורן משה: ההתנהלות שלנו בשנתיים וחצי האחרונות מעידה אחרת.

רן אפרתי: ההתנהלות שלכם לגבי רשות השידור מחפירה ביותר, כולל ההתנהלות במשא ומתן.

רן אפרתי: מחפירה ביותר, לא מקצועית, לא רצינית ולא מובילה לשום מקום.

אבי גור: מר אורן משה, אתה מוכן לצבוע תקציב לרק"ע?

אורן משה: אני בפירוש לא מוכן להחליף את הנהלת רשות השידור.

אורן משה: ההנהלה תחליט איך לנצל את התקציב.

אבי גור: שאלתי מבחינת משרד האוצר.

אבי גור: "תקציב צבוע" זה מונח של משרד האוצר ולא של שום משרד אחר.

אורן משה: אני לא מנהל את תקציב רשות השידור.

ברוך אסקרוב: אבל יש דברים שבבית האוצר עצמו.

ברוך אסקרוב: הדרישה לקיצוץ בו בזמן עם הדרישה להחיש את הדיונים על הרפורמה ולהשלים אותה – איך אפשר להגשים את שני אלה ביחד בו בזמן?

ברוך אסקרוב: יש ביניהם סתירה.

אורן משה: אילו הייתי במקומו של המנכ"ל לא הייתי מגיש תקציב לא מאוזן.

ברוך אסקרוב: אבל אתם תופסים את המנכ"ל בגרון, כי אתם דורשים ממנו.

אורן משה: אז הוא עושה את ההפחתה.

ברוך אסקרוב: אני שואל את הדורש, את משרד האוצר.

אורן משה: לרשות השידור יש ספקים שהיא צריכה לשלם להם.

אורן משה: בסוף רשות השידור צריכה להיות מאוזנת.

גדי בן יצחק: אתם מוכנים לדחות את זה?

גדי בן יצחק: לא למחוק את החובות, אלא לדחות.

גדי בן יצחק: אתה אומר שאתה מעדיף לקבל את הכסף הזה מאשר שאנחנו נקיים את חוק רשות השידור, כי יש חוק מול חוק.

אורן משה: ממש לא.

גדי בן יצחק: אם אני לא אשדר, אני לא קיים.

אופיר אקוניס: הבנו.

אופיר אקוניס: לא נמצה את הדיון כאן.

ברוך אסקרוב: בסופו של דבר העובדים יתקוממו.

אופיר אקוניס: נכון, אבל גם אין אלטרנטיבה לקיים שביתה של 52 ימים כי אז אנשים יעברו לצפות בערוצים אחרים.

ברוך אסקרוב: בדיוק.

ברוך אסקרוב: לכן קראתי לזה משחק של lose-lose.

אופיר אקוניס: בתקופת השביתה הארוכה ברשות השידור, ב-1987-8, פעל ערוץ 2 הניסיוני ואז ראיתי את השידורים וכך התוודעתי לערוץ 2 כאשר אתם שבתתם במשך 52 ימים.

אופיר אקוניס: מה זה נתן לרשות השידור?

אופיר אקוניס: כלום.

אופיר אקוניס: סתם הצופים למדו להכיר תחנות רדיו וטלוויזיה אחרות וגלי צה"ל זכתה להאזנת שיא.

אופיר אקוניס: מאז רבים לא חזרו מגלי צה"ל, דרך אגב.

אופיר אקוניס: זאת אחת הטרגדיות של רשות השידור.

ברוך אסקרוב: אדוני היושב-ראש, כאשר השירות שלנו יהיה חלקי וישמעו שיש התרחשות שלא מסוקרת בקול ישראל משום שההוא גמר את ארבעת הימים שלו, יעברו בצורה רכה לערוצים אחרים.

רחל קרמרמן: אני רוצה להביא את מצוקת הוועד המנהל של רשות השידור.

רחל קרמרמן: מצד אחד, אנחנו שומעים כאן את דבריו של מר אורן משה ואנו מכבדים כל דבר, ויש לנו מחויבות להגיש את התקציב מאוזן ומאושר ב-1 בחודש.

רחל קרמרמן: מצד שני, אנחנו מקבלים לאישור תקציב לא מאוזן.

רחל קרמרמן: היינו מודים מאוד אילו אפשר היה – וזאת פנייה לשר הממונה, שכבר נעשתה, וגם ליושב-ראש הוועדה – לאפשר לנו את מרווח הזמן ובכל זאת לא להגיע לפיצוץ דיוני הרפורמה.

רחל קרמרמן: העמדה שהמנכ"ל מייצג מחויבת.

רחל קרמרמן: אם לא נתחיל בקיצוץ, בתוכנית חירום, אי אפשר יהיה להגיש תקציב בכלל.

רחל קרמרמן: אם מגישים את תוכנית החירום ומתחילים לבצע אותה ביקשנו גם, והיתה הסכמה של ההנהלה, חלק מן הדברים לבצע מתחילת פברואר וחלק מתחילת מרס.

רחל קרמרמן: היינו מבקשים מאוד שתמצאו דרך שתאפשר לנו בכל זאת להמשיך בדיוני הרפורמה.

רחל קרמרמן: לנו אין שום דרך אחרת מלבד להחיל את צעדי החירום כפי שהוגשו לנו על-ידי ההנהלה, ובכל זאת אם התקציב לא יהיה מאוזן הוא לא יאושר על-ידנו ויצטרך לעבור ללא אישור.

אופיר אקוניס: תודה.

אופיר אקוניס: רשות הדיבור לשר, בבקשה.

אופיר אקוניס: שר ההסברה והתפוצות והשר הממונה על רשות השידור יולי-יואל אדלשטיין: תודה, אדוני היושב-ראש.

אופיר אקוניס: הדיון הזה לא פשוט.

אופיר אקוניס: אמרתי לך באופן פרטי ואני מוכן לומר בפומבי שחלקים גדולים מן הדיון שאנו מקיימים כאן לא חדשים עבורי.

אופיר אקוניס: עם רוב הגורמים שמיוצגים כאן ועם אנשים רבים שיושבים סביב השולחן הזה נפגשנו בדיונים שונים.

אופיר אקוניס: אני מצדד בעמדה שהשמעת.

אופיר אקוניס: אמרתי לא פעם ואני מוכן לומר גם לפרוטוקול שהמשימה שלנו היא לא לסגור את רשות השידור אלא לשפר כל מה שאפשר בשידור הציבורי על מנת שיישאר.

אופיר אקוניס: זאת הדרך הקשה יותר.

אופיר אקוניס: אני נזהר מאוד בתפקיד שלי.

אופיר אקוניס: הייתי שר במספר משרדים בקדנציות שונות, אבל להיות השר הממונה על ביצוע חוק רשות השידור שונה מאשר להיות שר שממונה על משרד.

אופיר אקוניס: לא הייתי יושב בשקט כזה במהלך הדיון אילו היה המשרד שלי עומד כאן לדיון ולא היתה נאמרת, עם כל הכבוד לכולם, אף מילה שלא על דעתי בדיון בכנסת כאשר העניין נוגע לענייני משרדי.

אופיר אקוניס: כאן זה מצב אחר לגמרי.

אופיר אקוניס: אני חייב, גם על-פי חוק, לשמור מרחק מניהול שוטף של רשות השידור ולא להתערב.

אופיר אקוניס: את כל הדברים הללו אני אומר כהקדמה לדבר שאני אומר – הביטוי "מדם לבי" כבר הושמע כאן, אז אגיד: בדם לבי.

אופיר אקוניס: אני לא בשום צד במשא ומתן, לא בצד של ההנהלה, לא בצד של הממונה על השכר, לא בצד של הוועד המנהל ולא בצד של ועדי העובדים, לא בשום צד.

אופיר אקוניס: אבל אני רוצה להזהיר את כולנו שאנחנו משחקים באש.

אופיר אקוניס: כל אחד יכול להסכים או לא להסכים, ואילו פירטתי אולי חלק היו לא מסכימים.

רן אפרתי: הגדרתי את זה יפה יותר: הולכים על חבל דק.

רן אפרתי: אנחנו כבר בלרינות.

רן אפרתי: שר ההסברה והתפוצות והשר הממונה על רשות השידור יולי-יואל אדלשטיין: אתה כל-כך הרבה שנים בגוף עיתונאי שגם אם אתה לא מייצג עיתונאים אתה כבר עיתונאי, או כמעט עיתונאי.

רן אפרתי: תסלחו לי, אף פעם לא היו לי בעיות IQ.

רן אפרתי: אני לא גאון ולא פרופסור, אבל בעיות IQ אף פעם לא היו לי.

רן אפרתי: נפגשתי עם כל מיני גורמים וניסיתי להבין את הפערים העצומים שמצריכים עוד שנתיים משא ומתן על ההסכמים הללו, אך לא הצלחתי להבין.

רן אפרתי: נפגשתי לא עם צד אחד, אלא עם כל ראשי ההסתדרות וכל הנציגים האפשריים של משרד האוצר, אך לא הצלחתי להבין.

רן אפרתי: כנראה יש איזו תחושה שהולכים על חבל דק ומשחקים באש אבל שבסוף נגיע לחוף מבטחים.

רן אפרתי: אני לא יודע אם נגיע.

רן אפרתי: אנחנו עושים הכול על מנת לא לפגוע בשום צורה, אבל בסופו של דבר אינני יודע לאן יוביל אותנו המשחק הזה.

רן אפרתי: גם בפוליטיקה, אתה יודע איך אתה נכנס וחושב שאתה הכי חכם מכולם אך לא יודע איך אתה יוצא.

רן אפרתי: אני אומר את זה לכל הצדדים, לא למישהו ספציפי בדיון הזה.

רן אפרתי: כדאי לתפוס את העסק בדקה התשעים.

רן אפרתי: אני חייב לך תשובה, אדוני היושב-ראש.

רן אפרתי: אני מקווה שבתוך כמה שבועות יהיה כבר ועד מנהל חדש ומליאה חדשה.

רן אפרתי: ועדת המינויים המכונה "ועדת שפניץ" מתחילה לדון כבר החודש ונכנסת לתהליך של בחינת כשירות המועמדים וכן הלאה.

רן אפרתי: אבל אני לא מביא משיח.

רן אפרתי: מי שלא יהיה בוועד המנהל, חלק זה אנשים שכבר יושבים סביב השולחן הזה, אבל מי שלא יהיה הוא לא משיח.

רן אפרתי: זה לא שמישהו יבוא ויציע איזה פתרון לכל הפערים והסכסוכים שהיו עד כה במשא ומתן ו: טראח, חתמנו, הגיע גאון הדור ואנחנו הולכים אתו לשתות לחיים לכבוד ההצלחה.

רן אפרתי: לא כך עומד לקרות.

רן אפרתי: אני אומר לכולם, אנא מכם תגמרו את זה.

רן אפרתי: אני מזכיר לכולנו שהתכנסנו כאן לכבוד המאורע הלא משמח של הצעת החוק המדוברת.

רן אפרתי: האם אני שמח להעביר את הצעת החוק הזאת?

רן אפרתי: לא.

רן אפרתי: אבל אני רוצה לציין כאן שאילו הייתי חבר באופוזיציה הייתי מתנהג בפחות אחריות מאשר ראינו כאן מכל מיני חברי כנסת, וגם במליאה.

רן אפרתי: אדוני היושב-ראש, חששנו, גם אתה וגם אני, שיעשו כל מיני מארבים וכל מיני דברים, אבל כולם מבינים, לא חשוב היכן הם נמצאים ובאיזו סיעה.

רן אפרתי: אז מישהו יעלה למליאה ויגיד שהשר לא יודע לנהל, שהממשלה לא יודעת לפעול ושלא עושים, אבל בסופו של דבר כולם הצביעו בעד הצעת החוק הלא פופולרית הזאת.

רן אפרתי: כאשר אני אומר שמשחקים באש, חברים אני לא יודע מה אתכם, אבל אני יודע מה שואלים אותי, ואמרתי את זה גם באגודת העיתונאים.

רן אפרתי: לא שואלים על הרייטינג אלא למה עדיין לא ביטלתי את האגרה.

רן אפרתי: בזו הלשון, כולל אתמול בערב.

רן אפרתי: חברים, כולנו כאן במצב מאוד לא פשוט.

רן אפרתי: כדאי לגמור עם הפרק הזה.

רן אפרתי: נאמר: תפסת מרובה, לא תפסת.

רן אפרתי: מה שאפשר לתפוס, נתפוס, אבל שלא נגיע למצב של "תחתיי אני קודח", שכל אחד ישמור על עוד משהו, לא חשוב מאיזה צד, על עוד עשירית סעיף ובסופו של דבר כל הספינה תגיע לאן שתגיע.

רן אפרתי: אני אומר את זה מדם לבי, וסליחה אם פגעתי במישהו אבל לא התכוונתי.

רן אפרתי: כדאי לגמור עם זה עכשיו-עכשיו ולצאת לרפורמה בדקה התשעים.

רן אפרתי: כן, יהיה ועד מנהל, תהיה הנהלה והם יובילו את הדברים.

רן אפרתי: לא אצטרך, כפי שאמרתי, להתעמק בכל מיני סוגיות שגם אסור לי להתעמק בהן.

רן אפרתי: יחד עם זה, מה שאפשר לחתום היום בדיוק באותו אופן אפשר יהיה לחתום בעוד 3 חודשים, רק שהזמן פועל לרעתנו.

רן אפרתי: מבחינת מחויבות, אדוני היושב-ראש, שמענו את זה גם ואתה בוודאי יודע, דיבר על כך מר אורן משה ממשרד האוצר שנכח בפגישה, עם שר האוצר הדברים מסוכמים.

רן אפרתי: מדובר בסכומי כסף גדולים ובתהליך לא פשוט.

רן אפרתי: יש עוד צרכים במשק, מי כמוך יודע.

רן אפרתי: אבל כולם מבינים, למרות שפה ושם שומעים איזו דמגוגיה על כך שרוצים לסגור את רשות השידור ולהרוס אותה, שרוצים לשלוט בה פוליטית, וכן הלאה וכן הלאה.

רן אפרתי: אנחנו מחויבים לרפורמה, הולכים על הרפורמה.

רן אפרתי: אבל, אלוהים אדירים, בואו כבר נלך על זה.

רן אפרתי: למה מחכים כאן?

רן אפרתי: יותר קל לא יהיה.

רן אפרתי: האמינו לי, אני לא רוצה להיות במצב שבעוד 11 חודשים אבוא אליכם ואגיד: חבר הכנסת אופיר אקוניס, אתה חבר שלי, לא נעים, בוא עוד פעם נאריך את הקפאת ההפחתה באגרה, רק לעוד שנה, עוד פעם נקפיא, עוד פעם נתקן, או-טו-טו תהיה רפורמה.

רן אפרתי: עם ה"או-טו-טו" הזה אני לא מתכוון להתעסק בעוד 11 חודשים.

רן אפרתי: עד כאן.

רן אפרתי: אני מבקש מאוד, אדוני היושב-ראש, גורל רשות השידור נמצא בידיים שלך, תרתי משמע.

רן אפרתי: רק אתה יכול להצביע סביב השולחן הזה.

רן אפרתי: אני מבקש ממך מאוד להצביע בעד הצעת החוק, ואני מבקש לא פחות ממך וממנהלת הוועדה, אם אפשר יהיה עוד היום להעביר את הצעת החוק הזאת למליאה אנחנו נשמח מאוד.

אתי בנדלר: אין אפשרות כזאת, מצטערת.

אתי בנדלר: שר ההסברה והתפוצות והשר הממונה על רשות השידור יולי-יואל אדלשטיין: אני מבקש להתייעץ אתי לפנים משורת הדין אולי.

אתי בנדלר: אנצל את מעמדי כחבר נצחי בנשיאות הכנסת.

אתי בנדלר: לא אספיק להניח את הצעת החוק היום.

אופיר אקוניס: נבדוק.

אופיר אקוניס: נדון על כך אחר-כך שלושתנו בנפרד, אבל לפני שנתיים זה נדון במליאה ב-14 בינואר.

אבי כ"ץ: בשנה שעברה זה נדון במליאה ב-29 בדצמבר.

אופיר אקוניס: בלאו הכי אנחנו מחילים את זה רטרואקטיבית.

אופיר אקוניס: אנחנו כבר ב-4 בינואר.

עידו אציל: אקרא את הצעת החוק כפי שהתפרסמה ברשומות ב-21 בדצמבר 2009.

עידו אציל: הצעת חוק אגרה בעבור רשות השידור (הקפאת ההפחתה באגרה) (תיקוני חקיקה), התש"ע-2009 סעיף 1 – תיקון חוק רשות השידור "בחוק רשות השידור, התשכ"ה-1965, בסעיף 28א(ב) – (1) בפסקה (7), במקום "בשיעור של 5%" יבוא "בשיעור של 0%"; (2) אחרי פסקה (7) יבוא: "(8) בשנת 2011 ואילך – בשיעור של 5%".

עידו אציל: סעיף 2 – תיקון פקודת התעבורה בפקודת התעבורה, בסעיף 84(ג1) – (1) בפסקה (1), במקום "עד יום ו' בניסן התשס"ט (31 במרס 2009)" יבוא "עד יום כ"ה באדר ב' התשע"א (31 במרס 2011)"; (2) פסקה (2) – תימחק.

עידו אציל: "

אתי בנדלר: אני רוצה להזכיר שיש הצעות של חבר הכנסת אורון.

אתי בנדלר: אני מבינה שהן יירשמו כאן כהסתייגויות.

אופיר אקוניס: כן.

אופיר אקוניס: אנחנו צריכים להצביע על ההסתייגויות שלו?

אופיר אקוניס: לא.

אופיר אקוניס: אני נמצא כאן לבד.

אופיר אקוניס: אני לא מקבל את ההצעות של חבר הכנסת אורון והן הופכות להיות הסתייגויות.

אופיר אקוניס: אדוני המנכ"ל, מכיוון שמוצע להקפיא את ההפחתות באגרה ובסכום הנוסף, אני מציע שתאמר לנו שאתה כמנכ"ל מציע גם להקפיא את החוזים ואת יתר הדברים שאינם נדרשים לשידור ברשות השידור.

אופיר אקוניס: שר ההסברה והתפוצות והשר הממונה על רשות השידור יולי-יואל אדלשטיין: שלא קשורים ישירות לרפורמה ברשות השידור.

אופיר אקוניס: דיברנו על כך תוך כדי הישיבה.

מוטי שקלאר: כל מה שלא נוגע לשידור ולרפורמה מוקפא בכל מקרה כבר זמן רב.

מוטי שקלאר: אמרתי יותר מזה, שגם בשידור אנחנו מורידים עכשיו דברים משמעותיים, כולל "טלנטים" מבחוץ שהם משמעותיים לשידור.

אופיר אקוניס: אלא אם כן הם מתנדבים, כך אמרנו.

מוטי שקלאר: בכל תחום שהוא כמעט אנחנו עושים את הדברים במשורה על מנת לעשות את המינימום ההכרחי.

מוטי שקלאר: אבל המקום חי ויש גם מינימום הכרחי.

מוטי שקלאר: אנחנו עושים את זה באחריות רבה.

יעקב נווה: מה באשר לרכישת הפקות מחוץ-לארץ?

יעקב נווה: לבטל?

יעקב נווה: להקפיא?

מוטי שקלאר: מה זה קשור?

מוטי שקלאר: עם כל הכבוד לך, מר יעקב נווה, זה לא קשור לכנסת.

אופיר אקוניס: אני לא מנהל את רשות השידור.

אופיר אקוניס: אני לא יכול להיכנס לדברים הללו.

אופיר אקוניס: מכיוון שאין כאן חברי כנסת נוספים, שבוודאי לא יתנגדו ולא יימנעו, אני מאשר את הצעת חוק אגרה בעבור רשות השידור (הקפאת ההפחתה באגרה) (תיקוני חקיקה), התש"ע-2009.

אופיר אקוניס: אני מבקש להביא אותה בהקדם האפשרי למליאת הכנסת להצבעה בקריאה שנייה ושלישית.

אופיר אקוניס: תודה רבה.

אופיר אקוניס: הישיבה נעולה.